text:
San mayu ai! Chye mayu ai!
KIO, KDA, NDA-K
Daini na ten hpa majaw mungshawa hte rau n nga ai. Hpa majaw n sen zim taw nga ai?
Kaja wa mungshawa a matu galaw nga ai teng yang, daini na ten hpa majaw, "yu maram policy" hte SPDC hpe myiman tau agam nga ai?
Mungkan ting kadai mung n hkap la ai SPDC hpyen gumshyem hpe hpa majaw ya ten du hkra jinghku galaw nga ai?
Mungshawa gaw SPDC hpe ninghkap taw nga sai...hpa majaw KKK ni n pru wa ai..hpa majaw lamwoi ningshawng n galaw ai?
Makoi magap nna kadai mung kadai tinang a uphpung uphpawng a matu sha shajin galaw nga na kun?
Democracy asuya lung wa ai ten hta mung KKK ni Jinghpaw Wunpawng yawng a gawng malai nga nna kadai mung kadai chye ai hku naw tsun shaga na kun?
J.W Hkalup Hpung Ginjaw (KBC)hte hkristu yesu hpe kam sham ai Karai kasang hte seng ai hpung yawng
1.Tengman ai lam hpe tsun shaga ai gaw Karai awng sharawng ai lam re.
2. N teng n man ai hpe ninghkap ai lam gaw Karai awng sharawng ai lam re.
3. Anhte kamsham ai Karai Kasang gaw asak hkrung ai hte tengman ai Karai Kasang re.
4. Madu Yesu asak si hkam ai lam gaw yubak kaw na hkyela ai hte tengman ai lam hpe sakse madun ai lam re.
5. Mawshe gaw Karai a magma gun langai hte amyusha ningbaw langai mung re.
6. Shakawn Kungdawn Laika hpe ka ai Davi Hkawhkam mung Karai a magam hte shinggyim Hkawhkam galaw ai wa re.
7. Hkam sharang lam hpe sharin ya ai Madu Yesu gaw Yerusalem nawku htingnu kata matsat shabat n se n sa galaw ai ni hpe gayat gau shapraw sai.
8. Deniela gaw Hkangkyi lawng hta n hkrit n tsang Karai myiman hpe sha tau let tatut Karai hpe kamsham sadi dung ai lam sakse matut ai Karai a magam gun wa re.
9. Kasa Paulu gaw Roma asuya hpe Karai a magam gun let ninghkap ai wa re. Lahta na madi madun ai lam ni gaw chyum mungga hta ka da ai lam ni re..
Ndai lam ni hpe shani shana hkaw tsun nga ai, anhte hpungwoi ni dai ni gara de n sen pru taw nga ai kun? Jinghpaw Wunpawng nawku hpung masha ni hpe lamwoi nga ai MBC, KBC hte Karai Kasang hte seng ai hpung ningbaw ningla ni..daini anhte mungdan kata byin taw nga ai mungshawa hte hpa rai rau n nga ai? Hpa majaw tengman ai lam ni hpe tsun shaga na matu hkrit tsang makoi agam taw nga ma ai kun?
Karai a magma gun ni rai kun? SPDC (Myen gumshem hpyen asuya) a magma gun ni rai kun? Shinggyim myit n rawng ai matse labye SPDC hpe hpa majaw naw hkrit tsang nga ma ai kun? Hpa majaw tengman ai lam hpe tsun shaga na jawngma ni hpe hkumpat ai? Shingyim myiman hpe tau na kun? Karai a myiman hpe tau na kun? Karai a ntsa sadi dung na kun? SPDC ntsa hta sadi dung nga na kun?
Mungshawa Ni
Daini anhte kadai hpe naw la na? Daini anhte kadai hpang hkan na? Daini anhte hpa galaw na? Jinghpaw mung a matu "K" ni hpe la na kun? KKK ni gaw daini kaja wa Jinghpaw Wunpawng myusha ni hpe lamwoi nga ai kun? Lamwoi lu na kun? Gara hku di nna ndai KKK ni hpe gahkyin gumdin nna "K" langai Jinghpaw hpyendap langai sha tai hkra galaw na? Kadai wa hpe Jinghpaw Wunpawng amyu sha ni a ningbaw shatai na?
RAM MA NI HPE SAW LAJIN DAT AI
Yagon, mandalay kaw nga nna maigan sa lam hpe sha tam let aten shama taw na kun?
Ya ten byin taw nga sai mungmasa satlawat hta hkan nna tinang Jinghpaw mung de lung wa nna jinghpaw mung a matu hkyen lajang ai lam hta tatut shanglawm ga.
Tinang kanu mungdan de lung wa saga. Aten ya rai sai! Jinghpaw mung a matu na a ramma prat hpe labau shang jai lang akyu jashawn na gaw ya aten nan rai sai.
LAUBAN LAU NA NI
Nang lu ai sutgan, ja gumhpraw hpe ndai ten hta myu a matu mungdan a matu jai lang ga. Jinghpaw ni lu ai sutgan gaw Jinghpaw Wunpawng munggdan hte Jinghpaw Wunpawng amyusha ni a matu rai u ga.
HPAJI NINGHKRING NI
Nang du nga ai mungkan gara jut kaw na raitim daini na amyusha ni nga ai Jinghpaw Wunpawng mungdan de wa rit.
Daini Jinghpaw Wunpawng amyusha ni hpe lamwoi ningshawng madun, ningbaw tai na matu wa rit. Lam shagu a matu Jinghpaw Wunpawng amyusha ni nang hpe la nga ai.
Daini n-gup ga hte sha, myutsaw mungtsaw n tsun taw saga. Galaw ra sai magam bungli ni hta tatut shanglawm let Jinghpaw Wunpawng mungdan hpe gawgap la saga.
Masting: Na a gasan hte ningmu laika ni hpe ndai myutsawsakse@yahoo.com de ading tawk ka mai ai lam, chye shangun dat ai.
nkau myi gaw email kaw lu la na sai.


c: text/html

text:
ZAHKUNG TING YIN HTE MYEN NI MASHA MARI NNA KIA HPE GAP SHANGUN
Labels: Jinghpaw Mung Shiga
11 comments:
- Anonymous said...
-
Mu achye u ga law!!!!!!!!!!
- August 22, 2012 at 3:52 PM
- Mtyutsaw said...
-
Ndai Zahkung Ting Ying ngu ai MiWa ning gyi hpe lawan tsan kau ra sai.
Ah na kaw pyet bang jang hkum ting yawng yat mat wa na re hpe dum ga. Ndai wa hte shi a bau la ai kasha ni hpe lawan shakrip kau mu law. Myutsaw share shagan ni e.
Ndai wa n-nga mat ai hpang gaw BGF mying mying nna MYEN mai dang mataဲ nga ai ni mung gajawng hprang wa na re.
- August 22, 2012 at 4:01 PM
- Anonymous said...
-
Re,Ndai Zahkong Ting Ying hpe K.I.A ni lagyim sat kau ra sai ten gaw re.Nlu gyam sat ai majaw kun gaw nchye ai.ndai hku naw tawn da yang gaw Anhte myusha ni kaw Ju kaba tai na re.Ah Dang hpe mung sat kau yang mai nga ai.Ya na shang lawt a masa gaw kara hku rai nga ai kun gaw nchye ai.
- August 22, 2012 at 7:48 PM
- Anonymous said...
-
Zahkung ting ying sa wa e na-a kashu kasha ni hpe n-myit sai i.Nang mung lawt na sha du ai i.Sat kau na yaw gwi la.A-sak gaw lup wa de ni taw sai dum taw nga ai kun.
- August 22, 2012 at 9:20 PM
- Anonymous said...
-
Ayi re ngu masha mana she rai nga ma ai gaw i
- August 22, 2012 at 9:20 PM
- Anonymous said...
-
MYU tsaw , mung tsaw ai nga ai ni , prat htum mahka hta ANHTE MYU SHA ni HPYEN KABA ni re ai lam gau gau nna dang dawng wa magang she rai wa sai i?DAI gum hpraw ni hpe le,yangon ga na shwe dagon gawk ngu de alu sa bang yang pyi naw NANG ZAHKUNG TING YING hpe MYEN NAT ni garum na wa,ya gaw TINANG a MUNG DAW kaw na,KAHPU KANAU shada sai chyup ,ntara ai hku tam la ai, gumhpraw hte TINANG a AMYU hpe bai nhtang sat ai gaw nkaja ai maga de NADU dik sai wa ,NANG nan rai sai.KAGA,KYAT HPUT ,WUN GYI CHYUK hte WUN GYI WUN GANG,HLUTDAW KOSALE ni mung,AMYU a matu hpa n galaw ai hta sha n ga tinang lu su na lam sha tam nga ma ai,tinang a masha ni MUNG up ai shara hkan e dung anhte a AMYU a matu mi hkoi akyu nga ngu ,grai myit mada tawn da ai re wa,hpa mara nlu ai anhte a sai daw sai chyen rai nga ai slg,LAHTAW BRANG SHAWNG hpe pyi nhkye la, n garum lu ai ni she rai nga ma ai.ANHTE W.P. SHA NI ndai ni hte seng nna sung sung li li myit yu ra na saga ai .
- August 22, 2012 at 10:30 PM
- Mau Jin mau Jin said...
-
Ting ying nang mari ai hpyen la ni hpe, an hte bai mari la na re zawn, nang jaw ai manu hta grau jaw n na, nang hpe luk su su kau na re. Nang mari ai hpyenla na baw kaw gap jung ya na ni re hpe matsing da u. Ting ying nang gaw lusihpa aq luk suk gaw byin na re, nga rai du mung byin wa na re, sumsing chying hka gaw n lu hpaw na re yaw. Karai Kasang aq hpyen hpung KIA hpe nang galoi n dang ai hpe ja ja sawn yu u. Myit malai na ten naw nga ai.
- August 22, 2012 at 10:35 PM
- share naw said...
-
Ting ying e nang hpe gaw grai matsan dum dik sai , ya nang na na nlu nga sai ,kyuhpyi nna myit malai ai hte nang galaw nga ai bungli ni lawan tawn kau ni yaw .
- August 23, 2012 at 11:06 AM
- AZAU PAJAU said...
-
Zahkung Ting Ying hpe mung jinghpaw ni WANTED shapraw ra sai law asak gadun mayu nu ai dai miwa dingla hpe la kau saga law.
- August 23, 2012 at 12:51 PM
- Anonymous said...
-
Dingla wa Ting Ying e nang hpe anhte Zahkung amyu lakung kaw na Jahtawng htu n-htang let shapraw kau sai .. Ya nang gaw Si wa hka rai sai myit malai tim hpanghkrat mat sai!
Yawng Hkum
- August 24, 2012 at 12:11 AM
- Anonymous said...
-
Myen Jum Zahkung e, Nang gaw hpa baw bin na wa, Myen sawa hpe dai daram kam let, garum ya nga a ta? Anhte Wunpawng ni nang hpe hpa baw HKA Kaba wa kap taw a ta? Nang Anhte Wunpawng ni hpe HKA ji taw ai ga i? Nang gwi ai re yang Shawa masha man hta anhte je yang hkat ga le. Nang grai kam ai Myen Then Sein hpe mung Shaga wa rit le yaw.
- August 24, 2012 at 3:33 PM

robotstxt: allowed

filter: keep


text:
August (22) bat Masum
2012 ning August (20) ya jahpawt hkying (5:00)am aten kaw nna hkying (8:00)am aten daram du hkra, KIA Masat (1) Dap Ba ginra na pawng hpawm hpyen hpung ni nga ai Jarit Masat Shadaw (6) makau hte Hpare Hkyet maga htu lung wa ai Myen Hpyen Dap Hk.L.Y (74, 77) na pawng hpawm hpyen hpung ni gasat poi byin ai lam chye lu ai.
(19-8-2012) ya shani, KIA Masat (3) Dap Ba ginra, Man Ta hte Mung Hkawng lapran kaw, Myen Hpyen Dap Hk.L.Y (109) na hpyen hpung n-gun (60) daram hpe KIA Masat (12, 27) Dap Dung na pawng hpawm hpyen hpung ni bawm majan hte hkap gasat ai kaw nna, gasat poi byin ai lam chye lu ai. Gasat poi byin ai ginra ni hta lahkawng maga si, hkala ai lam hkrak n chye lu ai.
KIA Masat (2) Dap Ba, Dap Dung (6) ginra, Maw Wan Kaba hte Mawmaw Bum maga de Myen Hpyen Dap, Dap mying n chye ai hpyen hpung ni htu lung wa ai majaw, dai shara hkan na mung mare masha hpyen yen marai (800) daram Hpakant K.B.C Nawku Jawng hte R.C.M Nawku Jawng ni hta 2012 ning August (19) ya shani kaw nna, hpyen yen machyu nga ai lam hpe chye lu ai. Kachinnet


text:
Moi jiwoi jiwa ni a prat kaw na, lamu ga manu ai, ga sau namhpun kaja n-na galaw lu galaw sha mai ai buga shara n-nan ni tam la n-na shanu machyu hkawm lai wa sai re. Lamu ga shara lu na matu, lamu ga gashun ai majan ni mung nga lai wa sai.N-dai zawn, Wun Pawng Myu Sha ni gaw buga shara mi kaw na shara mi de htawt hkrat wa n-na dai ni na n-htoi hta tsawm htap manu dan ai, gasau namhpun kaja ai, manu dan n hprang sut rai ni su ai, hpun kawa hte nam shu nam shan ni sawng ai Wun Pawng Mung Dan hpe lu madu la sa ga ai re.
N-dai zawn manu dan tsawm htap n-na nga pyaw ai mung dan hpe madu da nga ning len dai ni na ten hta Wun Pawng Myu Sha ni wa myit ru, myit tsang lam ni hte madu a lamu ga kata ru yak jam jau lam ni hpe a hpum da let sak hkrung nga ra nga ga ai. Ten shagu hkrit maja let galaw lu galaw sha ra nga ga ai. Hkawm sa ra nga ga ai.
Madu a mung dan kata galaw lu galaw sha, tam lu tam sha yak wa ai a majaw tinang a mung dan, tinang a dai daw buga hte jing hku jing yu, manaw manang ni yawng hpe shakram kau da n-na, galaw lu galaw sha mai ai, tamlu tam sha loi ai chya sam ni a mung dan de pru hkawm sa wa ra saga ai. Hting bu mung dan ni rai nga ai, Thai, India, Miwa hte Malaysia mung dan ni hkan de sa du machyu nga wa saga ai re. Grau n-na Thai hte Malaysia mung dan ni hta Wun Pawng Sha ni lani hte lani grau grau law htam jat wa nga sai.
N-nan daw de na n-dai hku rawt hkawm pru sa wa ai a yaw shada lam gaw, ja gum hpraw tam na matu, lu lu, lu lawm lam a matu sha rai nga ga ai. Tim dai ni na n-htoi hta gaw u-ga yaw shada lam law law hte Wun Pawng Sha ni Wun Pawng Mung dan kaw na pru hkawm sa wa nga ma sai. Grau n-na Malaysia mung dan de Wun Pawng Sha ni, hka maw ru zawn rai she ru shang bang wa nga ma ai. Matut na mung naw ru shang wa na re hpe kam ai. N-dai zawn ru shang bang wa ai hta tara shang ai hku lam mi, tara n shang ai hku lam ni rai du shang wa ai hpe mu chye lu ai.
Grau n-na, n-dai zawn ru shang bang wa ai hta, asak aprat ram ai Wun Pawng Mung dan hte Wun Pawng Myu Sha ni a myit mada shara rai nga ai ramma ni she malawng ai hpe mung mu chye lu ai. Ya na zawn du sa wa ai ni hta na ganoi yawng ngu na daram gaw (yawng ngu tsun tim pi n-shut na re) laga maigan mung dan kaba de lu matut hkawm sa na ni chyu re ai lam hpe mung mu chye lu ai. Lu matut hkawm sa hkra mung galaw nga ma ai, shakut nga ma ai. Law law wa mung maigan mung dan kaba (third country) ni de sadu shanu nga na matu a hkaw a hkang lu nna pru hkawm mat ma sai hpe mu chye lu ai.
Wun Pawng Mung Dan a kam hpa shara, Wun Pawng Myu Sha ni a myit mada shara ni rai nga ai Wun Pawng Ramma ni law law wa n dai zawn maigan mung dan kaba ni de hkrai sadu chyam bra shanu nga mat ma yang gaw, Wun Pawng Mung Dan a shawng lam gam maka wa gara hku rai wa na a ta? Asak kaba sai Kanu Kawa, gumgai dingla ni hte ma kaji ni hpe sha Wun Pawng Mung Dan hpe sin nga ta sha ngun na i? Shan hte a lata hta kam hpa myit kaba hte Wun Pawng Mung Dan hpe ap tawn da sa na ga ai i?
Wun Pawng Mung Dan hpe makawp maga na n-ra saga ai ai kun? Tsaw ra hkung ga ai Kanu Kawa ni mung n dai lam ni hpe sung sung chyawm myit yu nga ga. Zet let kung hpan ai, atsam marai rawng ai kashu kasha ni hpe maigan mung dan ni de chyu sa kau sana kun? Nga mu nga mai ai lam hpe yaw shada let tinang a kashu kasha ni hpe maigan mung dan ni de sa na a hkaw a hkang jaw ai, n-lu lu sa hkra mung lam a myu myu hku shakut lajang ya nga ga ai. Maigan mung dan ni de du nga ai kashu kasha ni shagun jaw ai ja gumhpraw hte nga mu, nga mai ai ni mung gaw nga na re. Kashu kasha ni maigan de du nna masha a man hta arawng lu ai lam ni mung gaw nga na re. Tim, anhte a Wun Pawng Mung Dan kata Wun Pawng Myu Sha ni gaja wa jet ai nga mu nga mai lam, kup zup ai myit pyaw myit dik lam ni hpe lu nga ga ai kun ngu ai hpe mung myit yu sawn yu nga ga. Wun Pawng Mung dan kata Wun Pawng Myu Sha ni a shara hta u-ga chya sam masha ni hkrai shara la, shang wa nga ma sai. Wun Pawng Myu Sha ni a mung dan hpe chya sam myu ni madu up sha nga wa ma sai.
Dai ni na n-htoi hta anhte a mung dan hpe makawp maga na, hkye la na grai ra nga sa ga ai. Gara kaw na n gun a tsam hte hkye la na kun, makawp maga na kun. Asak kaba sai gumgai dingla, kanu kawa ni hpe shawng lam majan hpa de rawt sha ngun na i. Ma kaji ni hpe sinat, n-htu hpai sha ngun na i. Shing n-rai, anhte a mung dan hpe mahtang chya sam myu ni a lata de ap jaw kau da sa na i? Shing n-rai Wun Pawng Sha ni lamu ga n-nan mahtang bai tam wa ai kun?
Wun Pawng Mung Dan hta lai n-na tsawm htap manu dan ai la ga n tam ai sha lu da sai madu mung dan hpe makawp maga ga, gaw gap ga. Wun Pawng Mung Dan hpe teng man ai sim sa lam lu hkra, jet ai ngwi yaw lam lu hkra shakut ra ai hpe dum nga ga Wun Pawng Sha ni.
Mut Tsawm
28th August, 2009


text:
July (21) bat Kru
USA Taxes (Houston) hte Dallas (Forth Worth) kaw du nga Chyurum Wunpawng Myu sha ni hku nna Wunpawng Mungdan kata majan tsinyam hkrum nga ai sai daw sai chyen myu sha ni a matu hte tatut shawng lam ginra ni hta ap nawng nga ai myu tsaw share ninghkring ni a matu tsawra myit hte garum ningtum myen gumhpraw lap sen shi lahkawng mun mali (kys-1,240,000) tup hpe garum jaw dat ai lam hte dai garum gumhpraw ni hpe seng ang ai committee kaw nna July )21) shani hkap la lu sai lam hte garum jaw ya ai USA Taxes kaw du nga ai Chyurum Wunpawng Myu sha myit su Kanu, kawa, kahpu kanau ji nban yawng hpe na chying kabu chyeju dum sai lam shana dat ai.
Karum jaw Ya ai Hpu Nau Ji Nban yawng hpe Karai Kasang Bau Sin ya nga u ga hte shaman chyeju jaw u ga,
Sr. Zatau Hkawng Lum
Laiza


text:
Lai wa sai August shata (20) ya shani hta Malaysia mungdan hta du nga ai Catholic hpung masha ni kawn Hkungran Sakkram Mintu chyeju kum la hkam la ai poi lamang hpe Kuala Lumpur Mare kaba na St. John’s Cathedral kaw galaw lai wa sai. N dai Hkungran Poi hpe MCCM kawn woi awn let Ginwang Up Wa Jau Kaba James kawn Hkrungran Sakkram Mintu Chyeju kum la hpe jaw ya lai wa sai.
Hkungran Sakkram Mintu chyeju kum la hpe hkam la ai yawng rai yang htinggaw (17) tup rai nga mali ai. KCCM hpung masha ni hta na mung hting gaw(4) shanglawm la lu saga ai.


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
2 Dec 2009
Sum La Hkrung
Wednesday, December 02, 2009 | Laika Ka Ai Shanghtin
"Nam kawn tsaw kawn"
Nga sumla hkrung hpe youtube kaw langai hpang langai mai yu sai lam shana dat ai, wp sha ni ah sumla hkrung n law la ai hpe yu n gun jaw la ga, bai na ahtsam dat let gayet ya ai director hpe mung chye ju dum hpa rai nga ai :)
Upload galaw da ai myitsu wa gaw share tool n bang da na rai sam ai Embed code n mai lu taw ai :) Rai tim le i yu mayu ai ni gaw mara da sang gaw lu yu hkra gaw yu na rai nga ai :D n chye ai ni hpe gara hku yu na hpe loi tsung dan na re..chye ai ni gaw yu taw na sai..:)
Dai sha wa youtube kaw sa na sa mai yu na n re ni nga mayu na ..ngai sa yu ai shaloi gaw Part 1 hpe sha yu ai masha gaw 60 jan taw di part 13 hpe du hkra yu ai gaw 4 ram sha naw re hpe mu lu ai majaw ya na zawng yawng n chye tam yu ai ni nga na re ngu mu mada ai majaw bai gahtap sang lang dan ai hku re..:)
N dai hpe yu ngut jang... n pu na hku galaw ga rai jang yawng lu yu na re..
Dai Kaw matut manoi sa mai n gun jaw sai hku re :) :) Ngai gaw hpa n chye n ngai law nga ni matu gaw dai n pu kaw na sumla kaw Click dat jang du mat wa na hku re...
Labels: Sumla
Subscribe to: Post Comments (Atom)


text:
梵唱心经
a ya wa lu yin di shua la mo li shang chua gen pi ru pa xia wa la mi duo cha liang cha la wa lu yi ha wa lou yin dia shua en jia shang da a sha na cha chua ba wa shun ni ya ma shen ni chua yi ha sha li bu chua ru bang chu ni shun ni ya dang ya wa lu ba lu ba na ya ha shun ni ya da shun ya da ya da ren ta sha lu bang ya lu bang sha shun ni ya da ya shun ni ya da ya sha lu bang yi wa yi wa li na ya shang ya shang si ga la yi ya la yi ha sha li bu chua sha wa da wa shun ni ya lan cha na a lu wa na,a li lu ya a wa na a li ma la a lu na a ma ri mu na ha si ma sha li bu chua shu ni ya da run da lu bang na vi ga la na shun ya lang shen si ga la ya vi ya la na zha chen chu chua wa na qi wa na ya wa na shang na lu bang chuan da ga na la shang sha sha mi ya na wa na zha shou da du ya wa na wa lu vi ya na,da du na vi li ya,na vi li ya jia you ya wa na jia la ma ra la na jia la ma la na jia you na lu ta sha mu da ya ni ru la ma ya na ya len pu rao po dei na vi sha wa ya ha si ma pu rao po dei da mu li shang duo li pa si ya bao rou mi da a si chui ya mi ya vi ya chui da a wa la da,chui da a wa la da na ci wa na zha shou yi da li ya ya shang a di pan da mi si ya ya wa na zhui ya da ya wa shei da sha wa lu na ma shi ya bao lao mi duo a shui ya a mu da la shang ya shang mu li,a li shang lu ya ha si ma ya da vi ying pa si ya bao lao mi da ma ha man zhua a vi ya man zhua,a lu da la man zhua ha sang ha sang a li man zhua sha wa li ka ma cha ma la sha yang a li gia lua pa si ya ba la mi da mo gan man zhua a li li ya ga ga di ga di ba la ga di a la shang da di mu li shua la
mo li shang chua gen pi ru pa xia
wa la mi duo cha liang cha la wa lu
yi ha wa lou yin dia shua
en jia shang da a sha na cha
chua ba wa shun ni ya ma shen ni chua
yi ha sha li bu chua ru bang
chu ni shun ni ya dang ya wa lu ba
lu ba na ya ha shun ni ya da shun
ya da ya da ren ta sha lu bang
ya lu bang sha shun ni ya da ya shun
ni ya da ya sha lu bang
yi wa yi wa li na ya
shang ya shang si ga la yi ya la
yi ha sha li bu chua sha wa da wa
shun ni ya lan cha na
a lu wa na,a li lu ya
a wa na a li ma la a lu na a ma ri mu na
ha si ma sha li bu chua shu ni ya da run
da lu bang na vi ga la na
shun ya lang shen si ga la ya vi ya la
na zha chen chu chua wa na qi wa
na ya wa na shang na lu bang chuan da
ga na la shang sha sha mi ya na wa
na zha shou da du ya wa na
wa lu vi ya na,da du
na vi li ya,na vi li ya jia you
ya wa na jia la ma ra la
na jia la ma la na jia you
na lu ta sha mu da ya ni ru la ma ya
na ya len pu rao po dei
na vi sha wa ya
ha si ma pu rao po dei da mu li shang duo li
pa si ya bao rou mi da a si chui ya mi ya vi ya
chui da a wa la da,chui da a wa la da
na ci wa na zha shou
yi da li ya ya shang a di pan da
mi si ya ya wa na
zhui ya da ya wa shei da sha wa
lu na ma shi ya bao lao mi duo
a shui ya a mu da la shang ya shang
mu li,a li shang lu ya
ha si ma ya da vi ying
pa si ya bao lao mi da ma ha man zhua
a vi ya man zhua,a lu da la man zhua
ha sang ha sang a li man zhua
sha wa li ka ma cha ma la
sha yang a li gia lua
pa si ya ba la mi da mo gan man zhua
a li li ya ga ga di ga di
ba la ga di a la shang da di mu li shua la


text:
Ndai laika ka hpe yu yang Kachin ni hpe 1895 kaw na English Mung maden ni up hkang hpang wa ai. Hpa majaw nga yang Myen hkawhkam a n pu e n nga ai majaw re. Myen ni hpe gaw 1824 kaw nna up sha bang wa ai wa 1886 hta tsepkawp English a n pu rai mat sai.
Jinghpaw Wunpawng amyu sha ni gaw gara Myen hkawhkam a npu e mung nnga ai, rai timung ahkyak ai majan ni hta jinghku manang hku makawp maga gasat shanglawm lai wa sai, nga Duwa Zanhta Sin ka ai Demokrasi Nhtang Hku hta mu lu ai.
Englik-Myen majan 1885, October shata e ngut nna Myen sum mat ai. 1886 ning kawn Myen hkawhkamdan hpe Englik la kau dat sai. 1886 Englik hpyen hpung ni Manmaw de Jinghpaw buga hpe mung jat bang la na matu du gale htim kasat let maden bang wa sai. 1886-1915 laman Englik-Jinghpaw majan law law lang byin sai. Ndai Majan hta Amyu langai hku, amyu a malai buga hpe makawp maga ai hku hkap manga gasat ai.
Englik hte gasat gala byin yang gaw Miwa Mungdan a malai mung n re, Myen hkawhkam a malai mung n re, anhte amyu a malai sha gasat ai. Ndai lailen hpe
awm dawm ahkaw ahkang luai amyu ni a akyang lailen (sovereign nation) Awmdawm mungdan ngu nna
lachyum shapraw la nga ai.
awm dawm ahkaw ahkang luai amyu ni a akyang lailen (sovereign nation) Awmdawm mungdan ngu nna
lachyum shapraw la nga ai.
Anhte amyu ngu ai a lachyum gaw, wuhpung kaba raitim amyu langai sha hku nna sha shamu shamawt ai, ngu nga ai. Ndai a lachyum gaw, "amyu langai, amyu masa lailen langai (one people, one nation)" re.
Dai majaw English ni up ai shaloi ndai Kachin Hill-Tribes Regulation hte upkang lai wa sai. "Amyu langai, amyu masa lailen langai (one people, one nation)" hpe hkungga ai majaw re. Myen hkaw hkam a n pu e n taw ai amyu re hpe sakse madun ya nga ai.
1947 ning hta sinat kalang mi pyi n kapaw ai sha Panglung kaw myen a n pu de taw ra mat sai. Mon ni, Rahkai ni hpe zawn Kasat nna dan la ai mung n rai! Daini Tsaban 21 Panlung hte Jinghpaw buga, Amyu Langai, Amyu sha masa lailen langai (One People, One Nation) shamat na hkyen wa nga ga ai. Myen mung Simsa na matu Kachin amyu shamat masa kun? Sovereign nation shamat masa kun? Myen mung simsa yang Kachin ni mung simsa na teng ai kun? Ngai hkrai myit yu, ngai hkrai mau!
>>>>>>>>>more photo click on link<<<<<<<<<<<<<<<


text:
NGA NAWNG PA HPYEN YEN DABANG HPE MIWA NI BAI GAWT
Labels: Jinghpaw Mung Shiga
16 comments:
- Anonymous said...
-
Hay.... Miwa Gwi la ni e.....
Lani mi an hte a ten mung da wa na ra ai....
An hte ni mungdan lu ngut jang gaw....
nan hte ni hpe shachyut ai a ten bai du na re ai lo.......
Hpyen yen ni e.... myit shja ga....
Kade nna yang pyaw wa sa na re ......
KK kaw n gun la ga...
zed
- August 23, 2012 at 10:10 AM
- Anonymous said...
-
Jinghpaw mung kaw nga nga ai miwa ni yawng hpe mung gawt kau ra sai.
- August 23, 2012 at 11:27 AM
- tsai myi said...
-
MIWA asuya gaw laisai auguest shita praw na shiga kaw gaw hpyen yen ni hpe garum na nga shapraw na ya gaw hparai ndai zawn galaw ai hpe mungkan rapdaw de daikaw shen hte galaw ai sumla ni hpe nhkrit ntsang zai hte lu hkra gayet nna net kaw shabra ga law an hte jinghpaw ramma ni e shagri nhkrit ga law gwi gwi galaw ten rai sai .jinghpaw mung na miwa ni hpe mung gawt na matu galaw saga law
- August 23, 2012 at 12:36 PM
- Panglai zai bru said...
-
Myitkyina gat seng shawng hkan manmaw gat seng shawng hkan GET OUT CHINESE ngu laika pa shakap mu law dai mung mung masa ladat langai kaw lawm ai deng mu law hkum hkrit hpaji hte nshut nshai zai lang mu yaw .panglai zai bru
- August 23, 2012 at 12:40 PM
- Anonymous said...
-
Miwa mung na myu sha ni hpabaw galaw taw ai i. Yu nan mung gaw Jinghpaw hte Sam myu shani madung re tsun da tim ya byin taw ai mabyin hpe miwa ga kaw nga ai anhte myu sha ni gara hku yu taw ai i. Nanhte na asu ya hpe hpa nmai tsun ai i.
- August 23, 2012 at 3:10 PM
- Anonymous said...
-
Chyurum ai WP sha ni e ndai mabyin hpe ahkaw ahkang hku la kau ra sana ga ai. Mung masa gasup dat na ten gaw ndai ten nan rai sai law. Jinghpaw hpaw mung kaw shanu nga ai Miwa ni hpe gawt hpang dat ga. Law law nrai ra ai Miwa ni nta langai lahkawng hpe wa, sa nat kau dat ya ga. Ndai hku galaw dat yang Rakhaine mung maga byin ai masa lu shabyin dat jang Myen Asuya a matu mung grai ahkyak la ra wa na re. Miwa mung kaw nga ai WP ni hpe mung sa chying lau dat saga. Raitim KIO hku nna gaw nau nmanu na re. Shawa masha hku rai ra na re. Hpyen hprawng masha ni hpe gawt ai hpe anhte WP ni a matu strategy hku mahtang myit la nna mung masa ginsup dat na ten gaw ya nan rai sai law..
- August 23, 2012 at 6:37 PM
- WP Brang said...
-
Miwa ni anhte amyu hpe gawt jang gaw anhte mung Tanghpre mazup hkan naw ngam nga ai Miwa bungli masha ni hpe sa gawt, zingri dat saga law. Mung masa hku grai mai gasup dat sai law. Ginjang kaja nan rai sai. Hpyen hprawng ai ni hpe gawt ai hpe myit npyaw hkum di mu, Anhte WP ni mung yaw saga.
- August 23, 2012 at 6:41 PM
- kachin said...
-
Ndai gaw myen a bawnu lawm ai ngu mu mada ai. KIO hpe n-gun shayawm ai lachyum re. Dai majaw Muslim Bengali hte Budha, Miwa hte Jinghpaw shabyin dat ai baw ten rai sai law. Mung masa galaw ai ni ndai ten nan rai sai.
- August 23, 2012 at 6:45 PM
- Share Brang said...
-
Yes, I agreed the above comments.
This is very good opportunities for Kachin to interrupt between Chinese government and Myanmar Government relation. Please proceed something like Rakhain. Don,t miss this opportunities. go forward... If Kachin take this as an opportunities, Kachin are quite mature in political.
- August 23, 2012 at 6:50 PM
- Anonymous said...
-
Hkau hte ni e....
N dai aten gaw,,, hpye majan shalaw ai baw n re...
Myen maga de sha hpring tup gasat ra ai baw re..
Miwa galaw ai lam ni hpe Media or UN de lawan du na she mai gan du organization ni hku nna, lawan galaw ra ai...... ( Ndai gaw UN a lit re)
Miwa hpe gaw, ladat shaw la ga,..
Confrontation n lang ai sha, kasi majan hku gasat ga....
zed
- August 23, 2012 at 9:02 PM
- Aung Myat said...
-
Miwa mana ni hpe karai gaw majoi ntawn da na law. Myen si mang the rau gaw she nmu na I naw rai nga mu ga law.si du hkra nmalap ai yaw
- August 23, 2012 at 11:03 PM
- Aung Myat said...
-
Miwa mana ni hpe karai gaw majoi ntawn da na law. Myen si mang the rau gaw she nmu na I naw rai nga mu ga law.si du hkra nmalap ai yaw
- August 23, 2012 at 11:04 PM
- Anonymous said...
-
n'mai malap ga yaw. ting nang myu sha hpe hkra yang ladai wa lu hkam na.
- August 24, 2012 at 12:00 AM
- shaman said...
-
Ndai. Zawn bin Roi hkrum ai , masha myu ni ngawn n sawn dI hkrum ai gaw , anhte myu sha ni shajin da ai lam nnga ai ,hpyen wa hpe hpyen zawn nmu Lu ai ti nang a mungmasa myit hpyen masa myit Shawng kaw hpa bin Na re hpe nmyit Lu ai majaw rai nga ai lam woi nga ai ni grai myityu ra sai ,anhte hkan sa ai ni mung majoi yu sha lai kau ai ladat nmai sai jawm myit jawm glaw ra sa ga ai
- August 24, 2012 at 4:43 PM
- shaman said...
-
Ndai. Zawn bin Roi hkrum ai , masha myu ni ngawn n sawn dI hkrum ai gaw , anhte myu sha ni shajin da ai lam nnga ai ,hpyen wa hpe hpyen zawn nmu Lu ai ti nang a mungmasa myit hpyen masa myit Shawng kaw hpa bin Na re hpe nmyit Lu ai majaw rai nga ai lam woi nga ai ni grai myityu ra sai ,anhte hkan sa ai ni mung majoi yu sha lai kau ai ladat nmai sai jawm myit jawm glaw ra sa ga ai
- August 24, 2012 at 4:46 PM
- Mahkrun said...
-
Miwa mung na asuya hpe gaw miwa mung na jinghpaw ni nlu tsun dam law.. mungkan ting hpe pyi hpa nshadu nga yang.. miwa mung na jinghpaw law malawng mung asuya ni bau ai jaw ai sha nna nga ai.. loi chye ai ram ai ni hpe gaw miwa ni shan hte masha ma shatai la kau nna she ndai zawn ladat ni shaw ai re hpe chye lu ai
- August 25, 2012 at 9:44 PM


text:
Hpa majaw
Wunpawng Mungdan hpe
Wunpawng Myusha ni hpe, ndai zawn laja lana n-gun laba hte htim gasat wa ai? Ndai lam ni hpe mung Myusha ni yawng chye chyalu rai nga ya ai.
Wunpawng Mungdan hpe madu la mayu ai. Wunpawng Mungdan kata na nhprang sut rai ni hpe shanhte chyu madu la mayu ai. Wunpawng Myusha ni hpe n ra sharawng ai. Wunpawng Myusha ni hpe shamat shamyit kau mayu ai.
Wunpawng Mungdan Shanglawt Asuya hpe nra sharawng ai lam sha n rai sai hpe mu mada lu ai. Wunpawng Mungdan Shanglawt Asuya hpe sha gasat taw ai lam mung nrai sai. Wunpawng Myusha ni yawng hpe nan shamat shamyit masing hte gasat taw nga sai hpe asan sha mu lu nga sai. Wunpawng Mungdan Shanglawt Asuya hpe n-gun jaw, madi shadaw taw ai gaw Wunpawng Myusha ni re hpe myen hpyen ni chye ai majaw Wunpawng Myusha ni hpe madung da gasat shamyit wa ai lam re hpe mung asan sha mu lu sai.
Myusha ni shanu nga ai Mare Kahtawng ni de laknak kaba ni hte gap bun ai, nbungli ni hte bawm jahkrat ai, wan nat jahten sharun ai. Myusha ni Mare Kahtawng hkan n mai nga hkra, galaw lu galaw sha nmai hkra masing jahkrat let galaw sa wa ai. Dai zawn galaw wa ai lam ni a majaw, daini na ten anhte a Myusha ni tinang a Mare Buga, Yi Sun Hkauna, U Wa Yam nga ni hpe gabai tawn da kau nna, matsan mayen, jam jau jam hkau rai hprawng hkawm ra ai prat de du mat sai. Ma kaji ni hte asak kaba sai dinggai dingla ni, ma hkum ali ahti hte Kanu num ni shingbyi shara nmu, kamhpa shana kata ru yak jam jau law law hte hprawng yen hkawm ra ai. Myusha ni chyu shanu nga ai Mare Kahtawng ni yawng ngu na ram hpe jahten sharun kau ya ma wa sai. Myusha ni a galaw lu gala sha lam mahkra hpe jahten shaza kau ya ma wa sai.
Kanu Mungdan kata na Wunpawng Ramma ni-
Tinang hkum tinang Wunpawng ngu naw hkam la da ai rai yang dai ni NANG, NGAI a aten rai sai. Tinang a sai daw sai chyen, tinang a Myusha ni ya na zawn ru yak jam jau hkam sha nga ai hpe dai hku sha yu shalai kau sana kun? Ra mi hkam sha taw mu ga ngu yu shalai kau na kun? Na a n-gun atsam hpaji ni hpe Na a Myusha ni hpe hkye la ai lam hta nlu jai lang ai kun? Na a n-gun atsam, Na a hpaji machye machyang ni hpe akyu jashawn jai lang na gaw ya aten nan rai sai hpe dum ga. Tinang chye ai hpaji machye machyang, n-gun atsaw ni hte Myu hkye, Mung hkye ai hta akyu jashawn jai lang saga ngu ga-saw dat nngai.
Maigan Mungdan ni de chyambra nga Wunpawng ni-
Tinang a Kanu Mungdan, tinang Myusha ni machyi hkrat sum wa nga ai hpe “akyu hpyi garum ya na” ngu ai hte sha shangut kau sana ya ai kun? Akyu mung hpyi ya ra ai zawn tatut shang lawm na mung grai a hkyak nga ai. Dai ni na ten Maigan Mungdan ni de chyambra nga Wunpawng Myusha ni sen lam she rai wa sai hpe chye lu ai. Na a Mungdan hte, Na a Myusha ni hpe hkye ai lam na shanglawm na hpe naw a-gam taw ai kun? naw ma-ji taw na kun? Anhte Maigan du Myusha ni kawn law law pi nra ai, shata mi marai langai $1 sha mi Mung hkye, Myu hkye masing hta shang lawm ai rai yang grai tang du masan sa wa na re. N-gup a ga hte sha Myu tsaw, Mung tsaw ai lam hpe tawn kau nna tatut Mung tsaw, Myu Tsaw ai ni shakut sa wa ga ngu saw lajin dat nngai.
Anhte Myusha ni hkum Ngau shagu, tinang chye chyang ai hpaji, n-gun atsam hte Mung hkye, Myu hkye masing hta lahkrip ra ra shang lawm ai rai yang anhte ra sharawng ai Awng Padang hpe madu la lu na re.
N mau nga saga, n ung ang nga saga Wunpawng Myusha ni e,
AJi Bawk


text:
ZAI LADAT KATSI MAJAN
Labels: Laika Ngau
11 comments:
- Anonymous said...
-
ah hte jahtuzup ga mung no.4 hte kani ya tai ma sai mare uphkan slg.swe u (lamai marbrang ) mung hpa n lu ga law ai .balik hte myen hpen dap ni pawng n na kani dut ai ni hpe gumhprtaw hta sha nga ai .yuzana company na myen ni mung lagu lagan re n na dam nga ma ai .
- September 5, 2012 at 3:45 PM
- Anonymous said...
-
Dai kani dut ai nta ni hpe wan hpyen hte nat gasat kau ga law.
- September 5, 2012 at 3:48 PM
- Anonymous said...
-
Grai yawn ai......W.P myu sha ni hpe ndai katsi majan kaw na,awng padang dip lu na matu..naw matsan dum hke la rit....WA KARAI KASANG E..
- September 5, 2012 at 4:24 PM
- Anonymous said...
-
Shang lawt hpyen dap kata kaw ma hpyen num, hpyenle marai kade daram lang nga ma ai kun?
Du jan ni kani hpaga galaw nga ai lam ni hpe ma atsawm sha naw tsun ga le..
- September 5, 2012 at 4:42 PM
- Mali hkrang wa lawng said...
-
Ndai katsi majan hpe gaw anhte hkrai pat san shakut na gaw n mai byin ai. Mungkan mungdan kaba de karum hpyi nna pat jasan yang chyu sha mai byin ai. Hpa majaw nga yang Myen sawa ni gaw dasang galaw nga ai majaw re. Anhte sha gade pa jasan shakut nga tim Myen up ai Myo ga de gaw gara hku mung n lu pa jasan na re. Dai majaw awmdawm shanglawt ndau nna mungkan mungdan kaba ni hpe nanghpam kani pat jasan majan hpaw na karum hpyi la ra sai shing nrai yang tinang myu sha shada da sha jam jau jaw nga ai hte bung nga ai. Kani yi madu ni hpe jahten kau ya ai kani yi malai nanhte hpa baw bai sawn jaw sai kun? Hpa sawn jaw ai lam n nga ai sha jahten kau ya jang gaw anhte shada da sha jam jau jaw hkat ai sha rai na re. Shada da n ju n dawng hpyen sha bai tai wa na re. Myen sawa ni ta hpawk dum nga na ma ai. Dam lada ai ladat hte myit galu kaba rai galaw sa wa yang mai na re.
- September 5, 2012 at 4:52 PM
- Anonymous said...
-
Tsa gaw n,lawm yang gaja na re, hpa mjaw nga yang tsa hpe gaw president wa mung lu ai Premme minister mung lu ai Mungkan asuya shagu kaw pi licience jaw ya ai re majaw!
- September 5, 2012 at 5:54 PM
- Anonymous said...
-
Jinhpaw na htung hkying kaw mung tsa gaw lawm ra chyalu sha re n,lawm na nga jang gaw hutng hking hpe an nau ni dawm kau saga SADI,,,tsa ra ai majaw ngu ai n,re hpe chyena ya na matu...Dai ni christian tai ai gaw jaw dik kaja dik re ai hpe hkap la n,ngai re tim htung hkying hpe ganguwi ngwi shayawm wa ai gaw dum nga ai kun JWP sha ni n,dai htung hking hpe gaw Americen wa jaw ai mung n,re English wa jaw ai mung n,re Japan wa Miwa wa jaw ai India wa jaw ai mung n,re karai kasang jaw ai an hte aq sali wunli laksan ai shaman chyeju aq jaw she re,,,Htunghking ngu ai gaw Myen hku tsun jang gaw Mat Pung Tin, Eng, hku nga yang ( Identity ) re majaw myu sha ni aq matu ahkyak dik 1 re..ngu mu lu ai,,Masha an lailen lang ai mahtang she gaya jahpa re!
- September 5, 2012 at 6:02 PM
- Anonymous said...
-
Tam lu tam sha yak ai majaw mung ka ni hkai sha ai mung lawm na ma ai, dai majaw laga hkai lu hkai sha ladat ni chye galaw sha wa na matu mung asuya ni hku nna woi galaw ra ai...
- September 5, 2012 at 7:22 PM
- Anonymous said...
-
Hah!! an hte jinghpaw ni hpe asuya ngu wa gaw gara hku na laga hpan chye galaw sha na hku lajang ya sharin ya na rai ta!! lahta kaw tang madun ka dan aimyit su hpe chyeju grai dum ai.Ndai Nanghpam majan gaw anhte hta grai hkra machyi ai hpan re nga ai.Anhte w/p nu num ni ningbaw tai woi awn yang gaw shang lawt mahkoi she nlu dam sana law i?ah La ningbaw ni gaw kani ya tsa ya re taw nga ma ai.Ginjaw Du salang ni mahtang she Kar-ni malu dik ai hku lu sha nga ma ai.Du Kaba CS wa nan ndai kani pat shing-dang ai masing she nkalaw taw gaw dai ni majan pa kaw myu hte mung dan makawp na hpyenla pyi n-nga na sai.Myen lung wa yang lata sharawt na du ja ya ra chyalu nan re sai,K.K Du kaba hpe shingran jaw di she naw chya mai nga sai.matut na kani a mabyin masa hpe naw ka ka re ya rit yaw.
hkung ga let
- September 5, 2012 at 7:44 PM
- Anonymous said...
-
dai ni duhkra shang nlu ai mung nanghpam lu sha ai hta praw ai majaw re.
- September 5, 2012 at 8:17 PM
- Anonymous said...
-
Ah hkyak dik gaw dai nan rai sa.yawng wa a lit rai nga.nang nga ai shara kaw nang na lit.
gadai hpe myit mada ai baw nre.
- September 5, 2012 at 8:18 PM


text:
时间:2017-09-11 15:55:35 来源:德宏团结报
Jep maram yu yang, shata 8 na Mangshi hka na ntsin shatang go do masat ton ai shadang ko lai lai jan lai nna, 5 ning rai wa yang shatang grau gaja dik ai ntsin rai lu sai.
Mangshi hka go Mangshi na hka madung rai nga ai, 2013 ning ko nna rai wa yang, nga sat nga sa lam na maza mala, hkaimu hte hkaimu gahtong na maza mala re maza hkra ai majo, Mangshi hka na ntsin shatang go laning hte laning nyem grit wa nna, 2017 ning shata 3 hta grup-yin sanseng gon hkang rung ko nna daru sharin shana shabra ai hkrum gatut nga ai. Dai htom, Mangshi hka na maza mala manghkang hpe mungdo, myu asuya ni grai maju shajung ma ai hte rau, matut manoi《Mangshi hka Funghpyin do ntsin shadang du hkra jep masing》,《Mangshi hka maza mala htang lajang muhtam masing》, 《Mangshi hka chyam ra hkra nong e gon lajang sa wa na mu htam htung masing》 hte 《Mangshi hka grup-yin shingwang gon lajang muhtam masing》re rung laika ni shapro nna, Mangshi hka hpe jom gon lajang sa wa re majo, ya daini na akyu nsi ndai lu la ai re.


text:
Category: KNG TV
KIO Policy Jasan Ra!
Jinghpaw ni hpe shawng mu tam ai wa
UNFC gawngkya ai KIO majaw kun?
W.P Hka Nan de sit wa sani?
Kachin Rehoboth! (MYIHTOI GA)
KIO laknak n jahkrt na ndau hta J.W nkau a htang shana ningmu
Wp Mungdan Shanglawt Hpung KIO gaw, Myen hpyen asuya matsun ai hku, September praw 1 ya shani, laknak n jahkrat ai sha, laknak n ap na lam,...
KIO Ndau Shabra Laika, August 30 2010
September praw 1 kaw nna laknak jahkrat shangun ai Myen Hpyen Dap Asuya a matsun hpe Wunpawng Mungdan Shanglawt Hpung KIO gaw laknak n ap na...
Hpang Jahtum KNG TV Shiga
Gabu gara hkap tau la ga ai
...
Share
...


text:
Saturday, December 14, 2013
KIO/KIA hpaw hpang mat wa ai labau
K.I.O.(KACHIN INDEPENDENCE ORGANIZATION)
K.I.A. (KACHIN INDEPENDENCE ARMY) HPAW MAT WA AI LAM
By Marip H. Naw Awn
1950 ning a hpang daw kaw nna Wunpawng ramma ni mungmasa hta ram ram myi hpaw myitsu myit rawt wa magang nga sai. Grau nna gaw lahta tsang hpaji sharin hkaja la lu ai ramma ni a lapran hta mungmasa hprang wa ai madang ram ram tsaw wa nga sai. Wunpawng dakkasu jawngma ni a kata e prat dep mungmasa shamu shamawt lam ni law law nga wa sai rai nga ai.
1957 ning hte 1958 ning grup yin hta e Wunpawng dakkasu jawngma ni ahkyak madung hku myit yu mang yu ai hta lawu de na lam ni mung lawm nga ai.
1. Pang Lung Ga Sadi hte n bung n pre ai hku PH.S.P.L. asuya a hkrang shapraw sa wa ai lam.
2. HP.S.P.L. asuya gaw mungdaw ni hpe Colony, mayam jasat jasa hku up sha nga ai lam (mung daw kata na nhprang kun rai ni hpe ra ai made shaw la nna mungdaw rawt jat lam hpa n galaw ya ai majaw ndai hku tsun lu ai lam rai nga ai.)
3. Munghpawm Asuya gaw mungdaw ni hpe sut masa, mungmasa hte shinggyim nga sat masa ni hta laba ga-up jum tek kau nhtawm amyu kaji ni mat mat hkra ladat amyu myu shaw let up hkang nga ai lam.
4. Mungdaw ni hten run grit nem wa nga timung Myen amyu sha ni law malawng shanu nga ai Myen Mung ginra daw rawt jat, hkik hkam galu kaba jang ram sai ngu ai masa hpe HP.S.P.L. asuya magra jum hkrang shapraw wa ai lam. (Wunpawng Mungdan daw chyen ni rai nga ai U-di U-ga Lai Sai ga hpe Myen Mung de pawng bang la kau ya ai, Hpi Maw, Gaw Lang, Kang Hpang hpe Miwa Mung de dut sha kau ya ai kumla ni hpe yu nna mung lahta na hte maren tsun lu nga ai.)
Lahta na lam ni hte seng nna rawt jat ai Wunpawng dakkasu jawngma ni gaw ta tut mungmasa bungli galaw nga ai Wunpawng salang ni hpe HP.S. P.L. asuya hte mungmasa ku ntsa e Paliman kata dara na hku law law lang shadut hpaji jaw yu nga masai.
Raitimung mungmasa salang ni hku nna lam amyu myu a majaw jawngma ni hpaji jaw ai lam hpe ta tut hkrang shapraw sa wa lu ai lam n nga ai. Ndai lam gaw Wunpawng sha ni a lu ging ai ahkaw ahkang ni hpe Myen Mung asuya hte mungmasa ku n tsa e gasat dara nna sha gara hku mung nmai byin sai ngu ai hpe adan aleng wan dan ai hte bung nga ai. Mabyin masa ndai ni gaw lam mi hku tsun yang, Wunpawng sha ni a ahkaw ahkang hpe laknak lang rawt malan nna sha lu la mai sai lam ja ja madi madun ai hte bung nga sai. Dai zawn re ai mabyin masa ni e htu ganawng ai hte maren Wunpawng dak kasu ramma ni gaw Munghpawm HP.S.P.L. asuya hpe laknak lang rawt malan nna Wunpawng sha ni lu ging ai shinggyim ahkaw ahkang ni hpe gasat la na matu tawk hprut dawdan dat masai.
7 MAJAN (7 STARS) HPUNG HPAW AI LAM
1957 ning kaw nna Rangoon dakkasu Wunpawng jawngma ni gaw laknak lang rawt malan hpung hpaw na matu tau hkyen lajang hpang wa masai. Tau hkyen lajang ai lam ma hkra hpe lit la galaw gun hpai sa wa lu na matu ningshawng hpung langai hpe 1957 ning htum wa de hpaw shabawn dat masai. Dai hpung hpe 7 Majan Hpung (7 Stars)’ngu nna shing teng masat jaw masai.
Hpung salang marai 7 san da ai hpung rai n htawm shana ningsin kaba 7 Majan shagan pru ten hta she shim dik ai hku bawngban zuphpawng galaw nna woi shamu shamawt ai hpung re ai majaw dai hpung hpe 7 Majan Hpung’ ngu shamying ma ai. Dai hpung gaw K.I.O. a ningshawng hpung ngu yang mung n shut nga ai. Hpa majaw nga yang hpang e dai hpung kaw nna K.I.O. matut paw pru wa sai majaw rai nga ai.
Dai hpung hta lawm ai salang ni gaw:-
1. Salang Zau Tu. (Ningbaw)
2. Salang Hpauyu Tu Lum (Shawng na Amu Madu)
3. Salang Mali Zup Zau Mai.(Hpang e galai ai Amu Madu)
4. Salang Pung Shwe Zau Seng (Hpung Salang)
5. Salang K.D. Brang Gam (Hpung Salang)
6. Salang Na Hpaw Gun Jawng (Hpung Salang)
7. Salang Malang Shawng (Hpung Salang) ni rai nga ma ai.
Dai Salang ni hta na hpung ningbaw tai ai Salang Zau Tu gaw hpang e K.I.A. Dap Awn Daju, V.C.S. (Vice Chief of Staff) byin wa sai. Dai magam bungli gunhpai nga yang 1975 ning hta hkrat sum mat wa sai. Salang Mali Zup Zau Mai* gaw ya e K.I.O. Ginjaw Ningtau Tingnyang Up hte K.I.A. Dap, Dap Awn Daju, C.S. (Chief of Staff ) bungli gunhpai nga ai Du Kaba Zau Mairainga ai.
*2001 February 20 ya shani kaw na hkring sa mat sai.
Salang Pung Shwe Zau Seng gaw K.I.O. hpaw ai hpang K.I.O. a shawng nnan lang na Ninggawn Amu Madu (Gen. Secretary of K.I.O., Central Committee) bungli gunhpai nna Du Kaba Zau Tu hte rau 1975 ning hta rawt malan ginra shara mi kaw hkrat sum mat sai Salang Kaba Pung Shwe Zau Seng rai nga ai.
Dai 7 Majan Hpung hta lawm ai salang ni gaw ngang kang ai myit dawdan lam hte dam lada ai hku masing jahkrat nhtawm hpung a shamu shamawt lam ni hpe woi galaw hpang mat wa masai. Shawng nnan e mungshawa daw tsa a myit hpe chye lu na matu mungshawa lapran de shang nhtawm sawk sagawn ma ai. Dai zawn shanhte mungshawa a myit hpe manaw yu ai shaloi bum nga masha, yi sun hkauna masha hte matsan masha gaw yawng ngu na daram rawt malan hpung hpe tsep kawp madi shadaw ai lam mu chye lu masai. HP.S.P.L. asuya amu gun Wunpawng sha ni mung law malawng gaw n-gup aga hte myit masin hku nna rawt malan hpung hpe aja awa madi shadaw n-gun jaw ma ai. Dai zawn n-gun madung rai nga ai mungshawa a teng man ai madi shadaw lam hpe lu tawn sai majaw 7 Majan hpung salang ni gaw grau grau myit n-gun rawt ai hte rawtmalan bungli ni hpe da ting sa wa masai.
Kaga amyu sha ni a n-gun jaw madi shadaw lam hpe lu la na matu hte rawt malan hpaji hka ja la na matu 7 Majan Hpung Ningbaw Salang Zau Tu hte Amu Madu Salang Mali Zup Zau Mai yan gaw 1958- 1959 ning jawng dat laman hta shawng shawng kaw nna rawt malan nga sai Kayin rawt malan hpyendap de sa du masai. Kayin rawt malan hpyen dap kawn na bai nhtang du wa ai hpang 7 Majan hpung salang ni langai hte langai bungli lit garan nhtawm hpaji hkaja mat wa masai. Salang Zau Tu gaw hpyen lam hkaja sai. Salang Mali Zup Zau Mai gaw up hkang lam hkaja nhtawm Salang Pung Shwe Zau Seng gaw mungmasa lam hkaja la nu ai.
Shingrai 7 Majan salang ni gaw shanhte a kata tau hkyen lajang lam hkum tsup wa sai hte shanhte hpaw sa wa na laknak lang rawt malan hpung hpe ta tut woi awn na myitsu ningbaw langai jawm tam masai. Yawng myit hkrum ai hte 7 Majan hpung ningbaw Salang Zau Tu a kahpu Du Kaba Zau Seng hpe ningbaw tang san masai.
Dai ten hta Du Kaba Zau Seng gaw Kaya rawt malan hpyen dap, Dap Ba 1, Maw Chi Maing, kaw dap up galaw nga ai rai. Du Kaba Zau Seng gaw Britisha prat English tsang 10 awng tawn ai, hpaji chye masha langai mi rai nga ai. Britisha prat hta hpyen shang nna Kai Chyan Du (I.O.) bungli gun hpai yu sai. Dai hpang 1949 ning Du Kaba Naw Seng P.N.D.F. hpaw ai shaloi Dap Ba 1, (1st. Bde.) hta Major hte B.M. bungli gunhpai lai wa sai. 1950 ning hta Du Kaba Naw Seng hte hpung ni Miwa Mung de shang mat wa ai shaloi machyi kaba hkrum nna lam e hkring nga mat nu ai. Machyi mai ai hpang Kayin rawt malan dap de du mat wa nu ai. Dai hpang Kaya rawt malan dap kaw rawt malan bungli matut gunhpai nga ai wa rai nga ai. Shi gaw prat dep hpaji chye nhtawm ta tut rawt malan bungli hpe aten galu gunhpai yu sai re ai majaw Wunpawng sha ni a matu kamhpa ging ai rawt malan ningbaw langai mi byin tai lu na ngu myit mada kamhpa ai majaw 7 Majan hpung kaw nna shi hpe jawm lata sai lam rai nga ai.
7 Majan hpung ni gaw shanhte yaw shatawng shada ai lam, shanhte myitmang ai lam, shanhte dawdan ai lam ni hkum tsup hpe Du Kaba Zau Seng hpang de laika hte bawngban jahkrup dat masai. Du Kaba Zau Seng mung 7 Majan hpung ni lajin dat ai lam hpe hkap la sai lam, raitimung laknak lang rawt malan hpung langai hpaw sa wa na ngu ai gaw n loi ai majaw shi hku nna myitsu ai Wunpawng Salang law law hte naw bawngban yu ra ai lam shiga htang shana dat u ai. 7 Majan hpung salang ni mung shi ra sharawng ai hte maren Du Kaba Zau Seng hpe myitsu ai Wunpawng salang ni hte jahkrum ya masai.
1959 ning hta Du Kaba Zau Seng, Salang Zau Tu, Salang Pung Shwe Zau Seng ni Myitkyina mare de du lung wa masai. Shanhte gaw Myitkyina de du ai shaloi 7 Majan hpung Amu Madu Salang Zau Mai, K.B.H.S. jawng up Sara Kaba Brang Seng hte kaga Wunpawng myitsu salang ni lawm nna bawngban zup hpawng galaw masai. Dai zuphpawng hta salang yawng myit hkrum ai hte Wunpawng laknak lang rawt malan hpung hpaw sa wa nna rawt malan hpyen dap hpaw shagreng mat wa na lam dawdan masai. Bai, Du Kaba Zau Seng hpe rawt malan hpung ningbaw tang san nhtawm 1960 ning hta nam rawng hpang na hku yawng myit hkrum masat masai.
Nnan nam rawng hpang wa ai shaloi arang shatai na matu Du Kaba Zau Seng lu tawn ai sinat hpan hkum lau 40 gumhpraw sen 30 hte tut hkai jak (W/T Jak) langai hpe sa la na dawdan masai. Dai arung arai ni hpe Kothoolei 5th. Bde. Dap Up Du Kaba Lin Htin a lata hta ap da ai rai nga lu ai. Dai arung arai ni hpe sa la na matu Gyung Dau hte Lahkaw yan hpe Kayin Mung de dat masai. Dai yan hpe Myen ni Rangoon kaw hkap rim la kau ya ai gaw dai ni naten shiga n na lu mat sai. Dai marai 2 hpe Myen ni lu rim la nna shiga brawng mat ai jaw e dingbai dingna law mat nna 1960 ning hta nam rawng hpang na ngu ai masing hten run mat nga sai. Dai zawn re ai dingbai dingna a majaw Wunpawng myu tsaw salang ni gaw rawt malan npawt nhpang de gaw la na manghkang kaba hte hkrum kadup masai. Raitimung shanhte gaw myit n daw ai sha byin mai na ladat amyu myu tam sawk yu masai.
Wunpawng uhpawng kata laknak lang rawt malan majan langai bai paw pru ra sai lam hpe ma byin tara e nan hpyi shawn ya nga sai hte maren mungshawa a n-gun jaw, madi shadaw lam ni hpe tsep kawp lu tawn sai re majaw Wunpawng myutsaw salang ni gaw aten n garawt nga ai sha ayak ahkak law law a lapran e mai byin ai madang hte Wunpawng myutsaw dap snr. Wunpawng rawt malan hpyen dap hpe hpaw hpang na matu tawk sek dawdan dat masai.
Rawt malan hpung hpe hpaw hpang na matu Du Kaba Zau Seng gaw 1961 ning February shata praw 5 ya shani lit nga ai salang ni hte lahta Sam Mung daw, Lashio mare Lunglaw Pa kaw zuphpawng galaw nu ai. Dai zuphpawng hta du dung lawm ai salang ma hkra myit mang langai, nsen langai hte “Wunpawng Mungdan Shanglawt Hpung, K.I.O.” hpe hpaw shabawn dat masai. Bai, matut nna “Wunpawng Mungdan Shanglawt Hpyen Dap (K.I.A.) hpe mung awng dang ai hte hpaw dat masai. Dai hta mung, ningbaw hku nna Du Kaba Zau Seng hpe sha jawm tang sharawt nhtawm shi a ningtau hku nna Salang Zau Tu hpe tang sharawt masai. Dai zawn K.I.O.hte K.I.A. hpe awng dang ai hte hpaw shabawn dat lu sai re majaw, dai shani February 5 ya hpe Wunpawng sha ni a “Rawt Malan Nhtoi’ shani ngu masat tawn masai.
Dai zuphpawng gaw Wunpawng labau hta ahkyak dik ai zuphpawng langai mi rai nga ai ngu tsun lu nga ai. Hpa majaw nga yang du na aten na Wunpawng sha ni a kam maka ni hpe jum tek hparan sa wa na Wunpawng rawt malan majan hpe dai zuphpawng hta hpaw hpang dat lu ai majaw rai nga ai. Dai shani kaw nna Wunpawng sha ni a laknak lang rawt malan majan gaw mungkan hta shingna gayat hkra mat wa sai rai.
Ref: Marip H. Naw Awn.,Laika., Wunpawng Labau Ginshi
Posted by Admin at 8:02 PM No comments:
Labels: kachin history
Thursday, October 3, 2013
Wednesday, June 5, 2013
Kachin flag ,Wunpawng mungdan Shanglawt Dawng hkawn Chywi na
Posted by Admin at 7:31 PM No comments:
Labels: photo
Subscribe to: Posts (Atom)


text:
"Shada da mara raw hkat ga," ga baw the myit sharawt yungwi poi lamang rai nga ai. Shawng shani gaw Laiza majan hpe myen ni agying agang, n bung li, sanat kaba ni hte mungkan majan hkuna Bumren Bum hpe htim taw ai majaw sa du ai Thai mung ting na Wunpawng ni a myiman n tsawm taw nga ai.
April 23, 2013
PAN KACHIN WOI GALAW AI 2013 CHIANGMAI SHANING NNAN - BUNGHKAW
Bunghkaw
Shaning n'nan Chiangmai Wunpawng Christian Church (WCC), Wunpawng Nawku Jawng wang, Pan Kachin, Chiangmai kawna woi awn galaw ai, "Shada da mara raw hkat ga."
Wungpawng nawku jawng wang shaning n nan shana 2012-2013 hta wungpawng yungwi ni hpe lu madat ga ai. Dai poi hpe Pan Kachin, Ningbaw Duwa N'sang Tu Awng woi awn ai.
"Shada da mara raw hkat ga," ga baw the myit sharawt yungwi poi lamang rai nga ai. Shawng shani gaw Laiza majan hpe myen ni agying agang, n bung li, sanat kaba ni hte mungkan majan hkuna Bumren Bum hpe htim taw ai majaw sa du ai Thai mung ting na Wunpawng ni a myiman n tsawm taw nga ai.
"Shada da mara raw hkat ga," ga baw the myit sharawt yungwi poi lamang rai nga ai. Shawng shani gaw Laiza majan hpe myen ni agying agang, n bung li, sanat kaba ni hte mungkan majan hkuna Bumren Bum hpe htim taw ai majaw sa du ai Thai mung ting na Wunpawng ni a myiman n tsawm taw nga ai.
Madu buga na sa du ai ni mung, ga jarik hkan na let mat n lu ai ni mung law law rai nga ma ai. Kala mung Assam Jinghpaw ga na myu shayi ningbaw jan Sabaw Htu Ing mung sa du lawm nga ai.
Tinang nang a buga ginra shagu na lu hpawng chyawm ai hpe kabu ai zawn buga de marit myit, buga e ruyak jamjau ai ni, gasat pa kaw hpyen galaw nga ai ni hpe myitru myitsang ai gaw hkum dek rai na sha re ai law.
Nawku jawng shawng pa kaw stage gap da ai re majaw masha law law wa lu lawm taw nga ai lamang hpe n nan hpang ai hte jan Ban Seng Ja n sen pra pra dan ai na pyaw la ai. Shawng n nan pru wa ai gaw Nung Rawang shayi zami A Chang mahkawn lamang hpe hpaw hpang wa ai gaw yawng hpe mau kau shangun sai awng la ai n sen amajaw yawng gaw shi a Rawang Mahkawn hpe jawm tau la ma ai. Masin htuk htak, lagaw lahpa shamu let pyaw taw ma ai.
Nu Nu Awng gaw Chiangmai buga madu re the maren n nga mat sai shayi Wadu Prilum a mahkawn hte Pri Lum hpe marit shangun, myitdum let mahkawn ya taw nga lu ai. Pan Kachin Duwa N 'sang Tu Awng gaw n dai poi hpe ja gum hpraw htum hkam let aten n dai la galaw ai lam gaw, anhte Jinghpaw Wunpawng ni hpe kaja wa nga yang ga baw n dai dat n na shadum hkat pa n ra ai sha chyena hkat mara raw hkat,chyalu rai taw nga ra ai atenladaw du taw sai rai. Gasat ai ni gaw gasat, nawku jawng shagu hkan mung shat gam akyu hpyi ai nig aw hpyi, Jinghpaw Wunpawng ni aten hpawa langai galai shai maw ai, sumri n tsa kaw gau taw ai yak dik aten rai nga ai. Dai majaw ga baw n dai yawng hpe n dau shana hkra shadum hkat n ra ai rai tim, woiawn ai du salang ni, makam masham hpung ningbaw ni ramma ningbaw ni, n ta madu ningbaw ni du hkra shadada mara n raw hkat, rai nga yang gaw anhte amyu lakying ni hpe shalau shing dup garan ginghka,ya ai hpyen ni lahpawk dum taw na sha rai ai lam, dan dan pra pra chyena hkat ga .daini na n htoi kaw na hkum shagu dum ga. Grau grau n na hkum dek, mung shana sha bra hkat ga, shi a mung ga hpe kahtap shaga nu ai.
Pawm Naw Awn a mahkawn hpe mung yawng ra ai the madat pyaw ya ma ai. N sen sa sa yu hkraw n sen lu ai Rawang shadang Lat Awng hpe gaw amyu mi hku shai ai hku pyaw taw nga ai. Agyung gaw u- hpawng yawng hpe shi ahpaji rai nga ai shawa a myit shingran mahkawng shangun lu ai hku na lu ka-up gang dun la nu ai.hpung up wa mi tai wa tim yungwi bungli gaw hkum jahkring yaw nga ma ai.
Minzai Lum Naw gaw shi ai Maru mahkawn hte myit sharawt lam, myusha lamyan, dumhprang na matu shatsam dan nga ai bungli kaba lit hpe shi la taw nga ai rai. Kai Dim a pop-rock gaw shawa hpawng ni n nga jin sai. N bung li langai anhte gap shahkrat kau ai shiga ni hte hpawn yawng gaw dung ai kaw na gat pru wa n na gumhtawn ka manawt bang wa masai. Mahkawn a majaw kun, n bung li lu gap ai awng padang ai majaw kun.
Yawng chye ka kabrawng shangun ai hpe yu n na Jinghpaw Lady Ga Ga mi rai kun, ngu ga le. Dai hpang Aung La N'sang a mying marawn lawm wa jang she shawa ni yawng rawt, shanhte a sai ni rawt kabrawng, baw pungding de du hkra shalun da n na marawn n gun jaw ai gaw nau garu n na hkun la pa shi a mahkawn ga si ni hpe malap kau hkra kajawng mat nu ai. Hpang jahtum gaw yawng lat sha taw ai "Kachin Rocker" Zupra Aura Li, shi hpang da ai yungwi hte majan, lawt ai majan, shi a kup tsup ai n sen gaw shawa ni a myit chyinghka hpaw malang ya ai hpa rai nu ai.
Myit chyinghka hpaw malang ai ngu ai hta yawng gaw myusha lam yan kaw jin jin lu tsap hkra ngu ai shi a tsaw ra myit hpe shagrau ya ai law.
Labels: BUNGHKAW
Subscribe to: Post Comments (Atom)


text:
Hkungga Kamhpa let,Japan Mung du Chyu Rum ai Wunpawng Myu sha ni yawng hpang de n gun gang, ga saw dat ga ai law. (2012, feb,5)ya shani hta du na An hte Wunpawng Myusha ni a 51st, Ning hpring Rawt malan Ning htoi hpe Jinghpaw Wunpawng Myusha Hpung (K.N.O) Japan hku n na woi awn galaw sa wa na lam hta,Japan Mung du Pu gang Sin machyi Chyu Rum ai Wunpawng Myusha ni yawng sadu shang lawm let, Wunpawng Myu sha dawng hkawn hte,Myu hte Mungdan a matu A sak ap nawng lai mat wa sai share shagan ni hpe sa du hkungga jaw lawm na matu Kam kaba let saw shaga dat ga ai law.
Ning htoi________ 2012,Feb,(5) (laban shani)
A ten _________ 6;00 p.m to 9;00 pm
Shara _________ Shinjuku_ku, Shimo Ochiai 4-6-7
Ochiai Dai I chi Chiki Center (3F) (1-A+1-B)
Matsing ________Kanu Mungdan Hpyen yen Garum Alu hta na ga ai.
Matut Mahkai na__090-5416-5313 I 090-9299-3078 I 080-3240-6025
MYU SHA LAWT LAM HTA,
LIT HKAM
MUNG SHAWA PADANG HKRUNLAM MASING WOI AWN KOMMITTEE


text:
Tsaw ra hkungga ai,
Nu wa, hpu nau, jinghku, manaw manang, laika hti masha ni yawng hpang de shiga nnan ndau shanan dat nngai.
Laiwa sai shata e shana lajin tawn sai hte maren Overseas Kachin Association Blog hpe jahkring kau nhtawm kaga tinggyeng website hpe madaw laika hti masha ni matut n-gun jaw lu na matu nnan hpaw hpang dat ai Website nnan hpe lawu na hkringdat(Link) kaw shang yu mai sai lam rai nga mali ai.
http://matsihkubum.com/ (shing nrai) www.matsihkubum.com
Ndai Website hpe byin wa na matu garum la ai myitrum ni(Kachinland News) hpe mung grai chyeju dum ai lam ndai laika hte masat masa galaw dat nngai rai.
OKA hpe 2009 ning kaw na daini du hkra madi shadaw laika shang hti ai ji nban yawng hpe grai chyeju dum ai lam mung masat masa galaw dat nngai law.
Matsihku Bum
Saturday, December 27, 2014
Thursday, October 30, 2014
Ndau Shana Lam
Ndau Shana Laika
Tsaw ra hkungga ai manaw manang ni, Laika hti shawa masha yawng hpang de Overseas Kachin Association Blog hpe Jinghpaw Wunpawng Amyu sha ni a rawt malan hkrun lam e amyu sha kunghpan galu kaba lam hta jut shara mi hku nna shanglawm na matu yaw shada let 2009 ning hkan na mai byin ai myitsu ni a shanglawm n-gun jaw ai marang hpaw hpang dat ai rai yang aten galu hta manaw manang ni bungli masa hta hkan nna Overseas Kachin Association blog kaw shanglawm laika ka ai lam ni ningra mat wa ai hte kaga mayak lam amyu myu a jaw e jahkring kau ra na tai mat sai lam ndau shana dat nngai.
Overseas Kachin Association ngu ai mying hte nre sha kaga ngai dinghkrai langai hku nna mying nnan langai hte matut hpaw mat wa na myit tawn nngai, bungli jin ngut ai masa hta hkan nna ndai Overseas Kachin Association blog kaw sha bai ndau shana lu ai hpang ndai Overseas Kachin Association blog hpe chyawm gaw pat shingdang kau na re lam matut shana dat nngai.
yawng hpe grai chyeju kaba sai.
Matsihku Bum
Tsaw ra hkungga ai manaw manang ni, Laika hti shawa masha yawng hpang de Overseas Kachin Association Blog hpe Jinghpaw Wunpawng Amyu sha ni a rawt malan hkrun lam e amyu sha kunghpan galu kaba lam hta jut shara mi hku nna shanglawm na matu yaw shada let 2009 ning hkan na mai byin ai myitsu ni a shanglawm n-gun jaw ai marang hpaw hpang dat ai rai yang aten galu hta manaw manang ni bungli masa hta hkan nna Overseas Kachin Association blog kaw shanglawm laika ka ai lam ni ningra mat wa ai hte kaga mayak lam amyu myu a jaw e jahkring kau ra na tai mat sai lam ndau shana dat nngai.
Overseas Kachin Association ngu ai mying hte nre sha kaga ngai dinghkrai langai hku nna mying nnan langai hte matut hpaw mat wa na myit tawn nngai, bungli jin ngut ai masa hta hkan nna ndai Overseas Kachin Association blog kaw sha bai ndau shana lu ai hpang ndai Overseas Kachin Association blog hpe chyawm gaw pat shingdang kau na re lam matut shana dat nngai.
yawng hpe grai chyeju kaba sai.
Matsihku Bum
Sunday, September 7, 2014
Saturday, September 6, 2014
အစိုးရရဲ႕ ၿငိမ္းခ်မ္းေရးေဖာ္ေဆာင္မႈ တိုင္းရင္းသားပါတီေတြ သံသယရွိ
Kamayut Media, September 6, 2014
တိုင္းရင္းသားႏိုင္ငံေရးပါတီေတြ
ျမန္မာအစိုးရ လက္ရွိလုပ္ေဆာင္ေနတဲ့ ၿငိမ္းခ်မ္းေရးျဖစ္စဥ္အေပၚ တိုင္းရင္းသားပါတီေတြက ယံုၾကည္မႈ အားနည္းေနတယ္လို႔ ေဗဒါအင္စတီက်ဳ႕က ကိုေနမိုးေအာင္က ေျပာပါတယ္။ တိုင္းရင္းသားႏိုင္ငံေရးပါတီ ၁၂ခုနဲ႔ ေဗဒါအင္စတီက်ဴ႕တို႔ တံခါးပိတ္ေတြ႔ဆံုေဆြးေႏြးခဲ့ၿပီ
အပစ္အခတ္ရပ္စဲေရးကို အေျခခံၿပီး ၿငိမ္းခ်မ္းေရးေဆြးေႏြးပြဲ လုပ္တာထက္ ၿငိမ္းခ်မ္းေရးနဲ႔ အပစ္အခတ္ ရပ္စဲေရးကို ၿပိဳင္တူတြဲလုပ္သြားရင္ ပိုၿပီးျမန္မယ္လို႔ ကရင္ျပည္သူ႔ပါတီက ေစာေမာင္တုတ္က အႀကံေပးပါတယ္။
ၿငိမ္းခ်မ္းေရးေဖာ္ေဆာင္ေနတဲ့သူ
Monday, August 18, 2014
Friday, August 15, 2014
ျပည္သူမ်ား၏ ေ၀ဖန္မႈရွိေန၍ အပစ္ရပ္စဲေရးလုပ္ေဆာင္မႈ ရလဒ္ေကာင္းထြက္ေပၚေအာင္ ေဆြးေႏြးရန္ UPWC ႏွင့္ NCCT
ျပည္သူမ်ား၏ ေ၀ဖန္မႈရွိေန၍ အပစ္ရပ္စဲေရးလုပ္ေဆာင္မႈ ရလဒ္ေကာင္းထြက္ေပၚေအာင္ ေဆြးေႏြးရန္ UPWC ႏွင့္ NCCT
Sunday, August 3, 2014
Hpa N-chye Yang N-gup Pat Tawn Ai Gaw Pi Tsingtsi A Hka!
Hpa N-chye Yang N-gup Pat Tawn Ai Gaw Pi Tsingtsi A Hka!
Israel – Hamas Majan grung kaba wa ai hte maren lahkawng maga na si sum ai hpyenla ni mung lani hte lani law wa ai hpe shiga ni kaw na chye lu ai, grau nna gaw majan ndai a majaw mara kata laknak nlang ai Palestine mung shawa masha(ma kaji ni malawng) ni si sum ai gaw grau law wa nga ai hpe mungkan masha yawng mu chye lu ai majaw myit kahpra myit kahtet let yu maram shiga madat nga ai aten rai nga ai. Majan byin hpang ai kaw na ya du hkra Gaza ginra e masha yawng marai 1,170 si sum mat sai rai yang mung shawa si ai marai 815, ma kaji ni si ai marai 232 rai sai hpe chyelu ai.
Palestine mung shawa masha si sum ai law wa ai majaw lahkawng maga na mara shagun Yungnu madi hkat wa ai lam mung law law rai nga ai, nkau tsun ai gaw “Israel hpyen hpung ni hku nna Palestine mung shawa ndai daram law ai hpe sat nat zingri nga ai gaw tara rap ra ai lam nnga ai” ngu dinglun ai ni nga ai zawn “Israel mung shawa nga ai mare ni de Hamas ni gap dat ai rockets ni hpe Israel hpyen dap a “Iron Dome” ngu ai prat dep laknak ni hte ninghkap makawp maga ai nrai yang mara kata Israel mung shawa Hkying, Mun hku nna si sum mat chyalu rai na re” ngu tsun ai mung law law rai nga ai.
Ndai majan hte si sum ai mung shawa ni hpe yu nna atang ahpa sha myit yang gaw grai ahkyak da aten shama na zawn nrai tim ndai majan a shingdu na mung masa manghkang hte shingdu labau ni gaw anhte nchye ai lam ni law law rai nga ai hpe sawn maram lu ai majaw ngai chye ai kachyi mi hpe garan gachyan dat ai lam rai nga ai.
Palestine amyu sha ni gaw Israel Asuya uphkang ai npu na garan pru nhtawm Awmdawm shanglawt ai mungdan langai gaw de sa wa na matu 1964 ning hta Palestine Liberation Organization (PLO) hpe hpaw ninghtan nhtawm mung masa hte hpyen masa woi hpang sai, nnang hpang wa ai ten gumshem, sat nat, zingri ai ladat amyu myu ni lang wa ai majaw UN, US hte Sinna mung ni PLO hpe nhkru n kaja ai laknak lang hpung( terrorist organization) ngu nna Madrid Conference galaw ai 1991 ning du hkra masat wa masai. 1993 ning hta PLO gaw sat nat zingri ai ladat (violence and terrorism) hpe koi gam nhtawm Israel amyu sha ni a nga pra lu ai ahkaw ahkang (right to exist) hpe masat masa galaw ai policy nnan a majaw Israel Asuya kaw nna mung PLO hpung gaw Palestine Amyu sha ni hpe numshawng woi awn ai Mung masa hpung langai hku nna masat masa galaw hpang wa sai. PLO hpe UN hte Arab League hpung ni kaw na masat masa galaw ai hte maren United Nations General Assembly kaw permanent observer shara hpe masat ya ai lam chye lu ai.
Yasser Arafat gaw PLO Executive Committee hta Chairman magam lit hpe 1969 kaw na shi si mat ai n’htoi 11 November 2004 du hkra magam gun lai wa sai. Yasser Arafat si mat ai hpang PLO kata Hamas hte Fatah hpung lahkawng lapran shada manghkang byin, hprai shai hkat wa sai. 2006 ning Palestine Amyu sha ra lata poi galaw ai shaloi Hamas hpung ni gaw Htam masum kaw na htam lahkawng shara dang la ai hpung rai nga ai, 2007 ning Hamas – Fatah Agreement hte maren Hamas gaw Gaza ginra e uphkang rung hpaw nna shara jahkrat nhtawm Fatah hpung gaw West Bank ginra e shara jahkrat mung masa shamu shamawt nga ai hpung rai nga ai, dai ten kaw na PLO ngu ai hpung mung nnga mat sai. Palestine Mung shawa masha ni gaw Gaza hte West Bank ginra Asuya Lahkawng npu e shanu nga ai hpe chye lu ai.
Hamas hte Fatah Asuya lahkawng hpe hkaja ai shaloi langai hte langai mung masa hte zai ladat nbung hkat ai hpe chye lu ai.
Hamas hpung gaw (1) shanhte a Ideology hpe chyam bra na matu sat nat zingri ai ladat hpe lang ai, kadai amyu sha kaning re nawku hpung hpe raitim hkyamsa jaw ai lam nnga ai (2) Israel amyu sha ni nga pra ai lam (right to exist) hpe masat masa n galaw ai (3) Palestine amyu sha ni san san hpaw shabawn tawn ai hpung nre.
Mahmoud Abbas (Abu Mazen) woi awn ai Fatah hpung gaw (1) Israel Amyu sha ni a nga grin lam (right to exist) hpe masat masa galaw ai. (2) sat nat, zingri, gumshem ai lailen hpe koi gam ai. (3) Palestine Amyu sha ni hte hpaw shabawn tawn ai. (4) Palestine Christian ni hpe masat masa galaw ai sha n-ga Fatah Asuya hpung hta shang lawm na matu shara masat tawn ya ai.
Lahta e ngai sanglang ai hte Hamas, Fatah ni a lam yawng hkawn hkrang chye lu na ngu ai gaw nmai byin ai. Palestine amyu sha ni hpe lam woi nga ai ndai Hamas hte Fatah hpung ni a mung masa shamu shamawt ai lam ni hpe shinggan masha ni chye lu na yak ai zawn Shia hte Sunni Muslims ni a lapran sat nat hkat ai middle east mungdan ni a lapran na mung masa hpe chye na lu na matu gaw grau nloi nga ai. “Israel amyu ni gaw Yesu amyu ni re majaw” … “Palestine ni gaw muslim re majaw” ngu nna ntsa lam prau shalau myit nhtawm maga ga de n-gun njaw shi yang shawng hkaja maram ai gaw htap htuk nga ai, ngai langai tinggyeng hku nna gaw mara kata Palestine mung shawa ni si sum ai hpe Myi pat Na pat tawn nna Israel hpyen hpung ni mung shawa masha hpe sat nat, bawm jahkrat zingri zingrat nga ai hpe n-gun jaw ta hpawk dum lawm na nrai nngai. Anhte Wunpawng amyu sha ni a ru-yak tsin-yam, sat nat zingri hkrum nga ai lam ni hpe shingdu gayin malap kau lu na gaw kadai rai ta? Kadai amyu sha .. kaning re nawku hpung masha ni mi rai rai mara kata sat hkrum ai hpe ja ja ninghkap nngai.
Myen (hpyen) Asuya amyu myu 1962 – 2014 ning du hkra matut manoi mungdan hpe zingri zingrat, gumshem ladat hte uphkang lu na matu sha n-ga Ethnic Rawt Malan Hpung ni hpe shagrawt gasat shamyit kau lu na matu Mung Masa, Hpyen masa ni hpe ndut ndang dingyang garum nga ai lawu na mungdan mying jahpan ni hpe asan sha chye ngut ai hpang kahtap sawn sumru nhtawm tinang a amyu sha lawt lu lam de myit sawn dinglik chye ai hpawt ni na ningbaw ningla ni byin tai wa shajang na hpe kam let laika hpe ndai kaw hpungdim da nngai rai.
Myen Asuya hpe shaning (50) ning jan mung masa, hpyen masa ni hpe dingyang garum shingtau ai madung mungdan (6) ni gaw-
1. China (Miwa Asuya)
2. Israel
3. North Korea
4. Russia
5. Ukraine
6. Singapore
Yumaya Hpyen Magam Gun Dingsa
Israel – Hamas Majan grung kaba wa ai hte maren lahkawng maga na si sum ai hpyenla ni mung lani hte lani law wa ai hpe shiga ni kaw na chye lu ai, grau nna gaw majan ndai a majaw mara kata laknak nlang ai Palestine mung shawa masha(ma kaji ni malawng) ni si sum ai gaw grau law wa nga ai hpe mungkan masha yawng mu chye lu ai majaw myit kahpra myit kahtet let yu maram shiga madat nga ai aten rai nga ai. Majan byin hpang ai kaw na ya du hkra Gaza ginra e masha yawng marai 1,170 si sum mat sai rai yang mung shawa si ai marai 815, ma kaji ni si ai marai 232 rai sai hpe chyelu ai.
Palestine mung shawa masha si sum ai law wa ai majaw lahkawng maga na mara shagun Yungnu madi hkat wa ai lam mung law law rai nga ai, nkau tsun ai gaw “Israel hpyen hpung ni hku nna Palestine mung shawa ndai daram law ai hpe sat nat zingri nga ai gaw tara rap ra ai lam nnga ai” ngu dinglun ai ni nga ai zawn “Israel mung shawa nga ai mare ni de Hamas ni gap dat ai rockets ni hpe Israel hpyen dap a “Iron Dome” ngu ai prat dep laknak ni hte ninghkap makawp maga ai nrai yang mara kata Israel mung shawa Hkying, Mun hku nna si sum mat chyalu rai na re” ngu tsun ai mung law law rai nga ai.
Ndai majan hte si sum ai mung shawa ni hpe yu nna atang ahpa sha myit yang gaw grai ahkyak da aten shama na zawn nrai tim ndai majan a shingdu na mung masa manghkang hte shingdu labau ni gaw anhte nchye ai lam ni law law rai nga ai hpe sawn maram lu ai majaw ngai chye ai kachyi mi hpe garan gachyan dat ai lam rai nga ai.
Palestine amyu sha ni gaw Israel Asuya uphkang ai npu na garan pru nhtawm Awmdawm shanglawt ai mungdan langai gaw de sa wa na matu 1964 ning hta Palestine Liberation Organization (PLO) hpe hpaw ninghtan nhtawm mung masa hte hpyen masa woi hpang sai, nnang hpang wa ai ten gumshem, sat nat, zingri ai ladat amyu myu ni lang wa ai majaw UN, US hte Sinna mung ni PLO hpe nhkru n kaja ai laknak lang hpung( terrorist organization) ngu nna Madrid Conference galaw ai 1991 ning du hkra masat wa masai. 1993 ning hta PLO gaw sat nat zingri ai ladat (violence and terrorism) hpe koi gam nhtawm Israel amyu sha ni a nga pra lu ai ahkaw ahkang (right to exist) hpe masat masa galaw ai policy nnan a majaw Israel Asuya kaw nna mung PLO hpung gaw Palestine Amyu sha ni hpe numshawng woi awn ai Mung masa hpung langai hku nna masat masa galaw hpang wa sai. PLO hpe UN hte Arab League hpung ni kaw na masat masa galaw ai hte maren United Nations General Assembly kaw permanent observer shara hpe masat ya ai lam chye lu ai.
Yasser Arafat gaw PLO Executive Committee hta Chairman magam lit hpe 1969 kaw na shi si mat ai n’htoi 11 November 2004 du hkra magam gun lai wa sai. Yasser Arafat si mat ai hpang PLO kata Hamas hte Fatah hpung lahkawng lapran shada manghkang byin, hprai shai hkat wa sai. 2006 ning Palestine Amyu sha ra lata poi galaw ai shaloi Hamas hpung ni gaw Htam masum kaw na htam lahkawng shara dang la ai hpung rai nga ai, 2007 ning Hamas – Fatah Agreement hte maren Hamas gaw Gaza ginra e uphkang rung hpaw nna shara jahkrat nhtawm Fatah hpung gaw West Bank ginra e shara jahkrat mung masa shamu shamawt nga ai hpung rai nga ai, dai ten kaw na PLO ngu ai hpung mung nnga mat sai. Palestine Mung shawa masha ni gaw Gaza hte West Bank ginra Asuya Lahkawng npu e shanu nga ai hpe chye lu ai.
Hamas hte Fatah Asuya lahkawng hpe hkaja ai shaloi langai hte langai mung masa hte zai ladat nbung hkat ai hpe chye lu ai.
Hamas hpung gaw (1) shanhte a Ideology hpe chyam bra na matu sat nat zingri ai ladat hpe lang ai, kadai amyu sha kaning re nawku hpung hpe raitim hkyamsa jaw ai lam nnga ai (2) Israel amyu sha ni nga pra ai lam (right to exist) hpe masat masa n galaw ai (3) Palestine amyu sha ni san san hpaw shabawn tawn ai hpung nre.
Mahmoud Abbas (Abu Mazen) woi awn ai Fatah hpung gaw (1) Israel Amyu sha ni a nga grin lam (right to exist) hpe masat masa galaw ai. (2) sat nat, zingri, gumshem ai lailen hpe koi gam ai. (3) Palestine Amyu sha ni hte hpaw shabawn tawn ai. (4) Palestine Christian ni hpe masat masa galaw ai sha n-ga Fatah Asuya hpung hta shang lawm na matu shara masat tawn ya ai.
Lahta e ngai sanglang ai hte Hamas, Fatah ni a lam yawng hkawn hkrang chye lu na ngu ai gaw nmai byin ai. Palestine amyu sha ni hpe lam woi nga ai ndai Hamas hte Fatah hpung ni a mung masa shamu shamawt ai lam ni hpe shinggan masha ni chye lu na yak ai zawn Shia hte Sunni Muslims ni a lapran sat nat hkat ai middle east mungdan ni a lapran na mung masa hpe chye na lu na matu gaw grau nloi nga ai. “Israel amyu ni gaw Yesu amyu ni re majaw” … “Palestine ni gaw muslim re majaw” ngu nna ntsa lam prau shalau myit nhtawm maga ga de n-gun njaw shi yang shawng hkaja maram ai gaw htap htuk nga ai, ngai langai tinggyeng hku nna gaw mara kata Palestine mung shawa ni si sum ai hpe Myi pat Na pat tawn nna Israel hpyen hpung ni mung shawa masha hpe sat nat, bawm jahkrat zingri zingrat nga ai hpe n-gun jaw ta hpawk dum lawm na nrai nngai. Anhte Wunpawng amyu sha ni a ru-yak tsin-yam, sat nat zingri hkrum nga ai lam ni hpe shingdu gayin malap kau lu na gaw kadai rai ta? Kadai amyu sha .. kaning re nawku hpung masha ni mi rai rai mara kata sat hkrum ai hpe ja ja ninghkap nngai.
Myen (hpyen) Asuya amyu myu 1962 – 2014 ning du hkra matut manoi mungdan hpe zingri zingrat, gumshem ladat hte uphkang lu na matu sha n-ga Ethnic Rawt Malan Hpung ni hpe shagrawt gasat shamyit kau lu na matu Mung Masa, Hpyen masa ni hpe ndut ndang dingyang garum nga ai lawu na mungdan mying jahpan ni hpe asan sha chye ngut ai hpang kahtap sawn sumru nhtawm tinang a amyu sha lawt lu lam de myit sawn dinglik chye ai hpawt ni na ningbaw ningla ni byin tai wa shajang na hpe kam let laika hpe ndai kaw hpungdim da nngai rai.
Myen Asuya hpe shaning (50) ning jan mung masa, hpyen masa ni hpe dingyang garum shingtau ai madung mungdan (6) ni gaw-
1. China (Miwa Asuya)
2. Israel
3. North Korea
4. Russia
5. Ukraine
6. Singapore
Yumaya Hpyen Magam Gun Dingsa
Subscribe to: Posts (Atom)


text:
Karai Masa
Wunpawng Sha Ni A Karai hte Hkristu
(Theology hte Hkristulogy)
Rev. Nngai Gam
daw V (hpang jahtum daw)
YESU A RAWT MALAN LAI
Hkristan ni hku nna Yesu hpe mung masa kaw na shalawt mayu raitim n
lawt lu ai lam mu lu ai. Yesu gaw Roma asuya ni Wudang hta jen sat kau
ai ngu ai lam gaw, mung masa mara hte n rai yang gaw n mai byin ai, mung
masa mara n rai yang gaw damya amu galaw ai wa sha mai rai nga ai. Yesu
a aten hta Roma Asuya gaw mung up, tara u-pade hte hkrak rai nna
mungkan hpe woi awn ai ni re, mara kata e Yesu hpe sat kau na gaw n mai
byin ai lam rai nga ai. Mara ngu ai shaloi mung, mung masa mara she mai
rai nga ai, nawku htung makam masham mara rai yang gaw, Hpungtau
Stephpan hpe zawn di nna nlung hte kabai sat na lam sha nga ai, raitim
Roma Governor Pilat wa a, rung hta shi jeyang nna Wudang hta jen sat
sai, shi a mara hpe madun na matu Wudang hta ''Yuda Hkaw Hkam'' ngu ka
da sai, dai hku mung masa mara madun ai lam n nga yang Roma Asuya gaw
Yesu hpe sat kau na n mai byin nga ai.
Yesu mung masa mara lu ai
lam hpe atsawm sha n myit yu yang mu lu na grai yak ai, Yesu a mung
masa mara hku n mu hkraw ai lam gaw, myit ban ya ai Hkristan Sasana Sara
ni a sharin ya ai lam rai nga ai. Shanhte gaw anhte hpang Sasana sa ai
aten gaw sinna mung ni sinpraw mung hpe up sha nga ai aten re majaw Yesu
gaw rawt malan ai wa re ai hku tsun yang gaw shanhte hpe n htang gumlau
na hpe hkrit ma ai. Kaja wa nga yang Yesu gaw mung masa mara lu ai wa
rai nga ai. Moi Yesu a aten hta raitim, ya dai ni raitim, Hpung Sara ni
mung, mung masa mara kaw na lawt na lam n nga ai, arawng pyi naw la ra
ai, mung masa mara a majaw Roma ni Wudang hta jen sat hkrum ai wa hpe
nawku dawjau ai ni gaw mung masa mara lu ai lam gaw ging dan ai lam,
hkam la ging ai lam rai nga ai.
Yesu gaw gara hku, mung masa mara lu ai lam gaw shi hpang de shawa
masha wunawng wuwa hkan nang ai lam rai nga ai. Raitim, mung masa rawt
malan amu galaw na matu Yesu shaga da ai shawa masha ni chyawm gaw n rai
ma ai, hpa majaw nga yang shi hpang hkan ai ni hta mung masa chye na na
zawn re ai ni langai mi pyi lawm na yak la nga ai. Yubak kap ai ni,
kanghta sha ai ni, matsan mayan ni, machyi makaw hkrum ai ni, shawa num
ni du hkra lawm nga ai. Dai ni Yesu hpang hkan ai ngu ai gaw lam amyu
myu a majaw rai nga ma ai. Machyi ai ni gaw machyi mai mayu ai majaw rai
na ma ai, matsan mayan ni gaw muk lu sha na matu rai na ma ai, yubak
kap ai ni gaw mara raw dat hkam na matu rai na ma ai, raitim dai ni gaw
Yesu shaga la ai ni n rai ma ai, tinang nan myit daw dan nna hkan ai ni
sha rai ma ai.
N hkan lu na tai yang mung wa na matu ahkang mung
n hpyi ma ai, lani mi hkan na nga yang, lani mi na shat gun nna hkan,
lahkawng ya hkan na nga yang, lahkawng ya na gun, n hkan lu na tai yang,
n htang wa mat sha re. Yesu mung baw tawn na shara pyi n lu na daram
matsan ai wa re majaw shanhte hpe hpa ja gumhpraw mung, lu sha, bu-hpun
palawng mung n garum lu ai. Yesu mung masa mara lu ai lam gaw shi hpang
shawa daw tsa hkan ai majaw mung masa myi hku yu yang hkrit ra ai masha
rai nga ai. Shawa daw tsa hpe kahkyin gumdin ai wa shi tai nga ai, woi
gabrawng na mung mai byin sha rai nga ai, lang mi na lawze kasha jawn
nna Yerusalem mare de shang ai nga yang shawa masha ni marawn jahtau ai
hta n-ga, Thamada (president) wa du ai zawn di nna lam hkan bu hpun
palawng nyep nna tau la ai lam mu lu ai.
Yuda masha ni gaw lani mi hta shanhte a Hkawhkam Meshia gaw lawze kasha
jawn nna Yerusalem de shang wa na re ai hpe mung kam ma ai, dai hpe
Roma maga hku myit yu yang gaw, mung masa galaw ai lam rai nga ai. Marai
(5) pyi n mai hpawng ai ten hta Wunpawng sha ni tsa kaba hku nawku
hpawng ai lam gaw mung masa hkum da ai tara tawt lai ai ga, rai nga ai.
Hpung Sara ni gaw mung masa ningbaw ningla ni tai wa sai, dai mara hpe
koi lu na lam n nga ai, dai majaw Hpung Sara ni gaw shawa zuphpawng law
law galaw woi ra ai, mung masa n kam galaw yang hpa n ra ai, Hpung Sara
ni dai hku nna hkinrawn hkawm ai majaw Asuya hku nna hkrit tsang ma ai.
Hkrit tsang mung ang ai lam rai nga ai. Dai majaw Hpung Sara ni hpe mung
Yesu hpe zawn di wudang hta jen sat na gaw hpyi sha ai lam rai nga ai.
Arawng pyi la ra ai.
Dai majaw Yesu hpe shani e n rim wam ma ai. Shawa masha ni hpe hkrit
ai, shana yup tung e kadai n hkan ai aten hta she Yesu hpe rim ma ai.
Moi raitim ya raitim asuya hku nna rim ai shaloi makam masham masa hku
galoi n rim ai, mung masa mara hte sha rim ma ai, lawt na n re! Hpung
Sara n galaw ai mi she nga ai, Hpung hku nna, Hpung Sara ni hku nna n
hkru n tara ai hpe rawt malan na, jahkrit shama ai lai gaw Yesu a lai
rai nga ai.


text:
Saturday, 18 April 2009
Saturday, 11 April 2009
Uma Hkahku, Bawmwang Mare
Bawng-ring Sasana Lapran Tsang Jawng (Bawmwang Mare)
Kade mi n tsawm tim kanu gumgai gaw tinang hpe shangai chyaihkai dat ai kanu rai nga ai zawn, Kade mi yakhkak nna sa du n gwi na zawn mi raitim, anhte amyu sha ni yawng ningngai yu-hkrat wa ai Kanu Uma Ga majing rai nga ai law...
Bawmwang Mare, Hkalup Hpung Nawku Jawng
Lungseng Shat makai hte sa du sha lawm marit le.
Uma Hkahku Ga, Jin Bum Lagaw
Sumprabum kaw nna Mali Hka de yu wa ai hkrunlam
Sunday, 22 March 2009
HKINLUM HPAJI SHALAT MASING
HKINLUM HPAJI SHALAT MASING
Ga Nhpaw
Mungkan hta amyu langai ngang grin nga lu na matu hpaji byeng-ya npawt rai wa ai hpaji prat gaw, daini rai nga sai. Hpaji byeng-ya gaw amyu langai hpe makawp maga ai ning-gang rai nga ai. Amyu langai hpe shim lam mung jaw ya nga ai. Hpaji byeng-ya hpe npawt n shatai ai majaw amyu ni law law wa mungkan kaw na gamawng mat magang wa nga sai. Daini na prat ban ningnan hta mungkan hproihpra masa (globalization)a majaw anhte Jinghpaw Wunpawng Ramma ni tinang hkum tinang n shim dum ai myit, hkrit ai myit, n-gwi ai myit ni gaw lam shagu hta ka-up nga ai majaw zet ai , zen ai, greng ai hte hpaji lam hta ningtawn nna amyu yawng a gawng malai tai let magrau grang ai, magam myit jasat rawng ai ningbaw ningla ni grai taw mat sai. Grau nna lahta tsang hpaji hpe yak hkak ai lam amyu myu a majaw bawnu kung nga ninglen, ramma law law wa n lu sharin la ai prat de du wa sai. Dai re ai majaw, Jinghpaw Wunpawng amyu sha ni yawng hpaji lam hta rawtjat kunghpan wa lu na hte wuhpung wuhpawng hpe woi awn ningshawng lu ai hpaji chye ai ningbaw ningla shangai shapraw sa wa ai magam lam hta maibyin dephkap ai maga hku nna, myit makun let, Hkinlum Hpaji Shalat Masing hpe hpaw nhtan ga ai rai.
I. Mying: Hkinlum Hpaji Shalat Masing
Lachyum:
Anhte Jinghpaw Wunpawng sha ni a matsun maroi labau hta Kinseng Shabrang hte Hpungdin Kai Nang hpe jaw dat ai sumsing wunli wungau hta hpaji hparat hte zai byeng-ya rawng nna reng hkrik ai amyu ni hpe lam woi u ga nga HkinLum (Kinlum) Htu Shan hpe dat ya ai. Ndai Hkinlum Htu Shan a mying hpe lakap nna ndai masing mung hpaji hparat lam, shalat jahpat ai lam hta Jinghpaw Wunpawng sha ni hpe jut shara mi kaw na sha pyi shang lawm lu na matu Hkinlum Hpaji Shalat Masing ngu amying shingteng jaw da ga ai.
II. Shangai Chying hkai wa ai lam.
Ndai masing gaw marai langai ngai, wuhpung wuhpawng langai ngai e shadut ai majaw, hpang kaw tsap ya ai majaw byin pru wa ai n re. Dai ni na anhte a ningbaw ningla ni woi awn shakut shaja nga ai lam ni hpe chyu myit dik, myit mangoi, mara shagun, dinglun nga ai hku n re ai sha, anhte ramma ni nan mung tinang dangdi danghkap ai made, amyu sha magam lam hta shang lawm na ngu ai myit masin hte hpaji hpe mangoi ai wuhpung hpe daw jau mayu ai Dakkasu jawng ma ni hte ramma ni myit makun let tinang lu ai hta na lap 500/-, 1000/,2000/- rai jawm bang nna ndai masing byin pru wa ai lam rai nga ai.
III. Yaw Shada ai lam
1. Ja gumhpraw yak nna tsang (10) sanpoi hpe atsawm sha n lu htai / n lu lung ai jawngma ni hpe tsang (10) awng hkra laika sharin ya na,
2. Lahta tsang Dakkasu hpaji sharin nga ai Jinghpaw Wunpawng jawngma ni hte janmau lu ngut sai ni yawng, tinang lu ai atsam, lu ai aten hpe amyu sha lam hta ap nawng mayu ai myit byin pru wa na matu,
3. Amyu sha ni yawng hpaji lam hta chye chyang kunghpan wa na matu.
IV. Hkam La, Yin la ai lam
Anhte Hkinlum Hpaji Shalat Masing gaw :
1. Jinghpaw Wunpawng Sha ni yawng hpe mahta ai lamang re.
2. N dut n dang myit sawn sumru let tatut hkrang shapraw ai lai hpe npawt hpang
shatai ga ai.
V. Bungli Masing
1. Buga shagu hta laika sharin ginra law law hpaw wa hkra n-gun jaw na.
2. Chye chyang ai ni hte lata gindun nna sharin jahpat ai lam, hpaji jaw ai lam hte bawngban hpawng ni woi galaw na.
3. Hkinlum hpaji shalat jinghku (Friends of Hkinlum) shalaw na.
4. Kam mai ai hte myit lawm ai ramma ni hpe lata gindun woi shalat la na.
Putao Hkinlum Jawng ma ni
VI. Galaw Nga Ai Magam Bungli
VI. Galaw Nga Ai Magam Bungli
2003-2007 laman tsang (10) awng la sai jawngma yawng 201 tup: {2003-2004 :- (35), 2004-2005 :- (63), 2005-2006:- (38), 2006-2007:- (65)}
1. Sept. 2006 - Shagrau Sha-a Hpawng ( Myitkyina & Manmaw Ginra )
2. Dec. 2005 - Hkinlum Christmas ( Myitkyina Ginra ni & Manamaw)
3. April 3-8, 2007 - MKA Ginwang Hpung Shawa Zuphpawng hta Maza wa hta
4. April 2007 - Development Training (PAR)
- Comminity Organizing Training
5. April - May 2007- Putao Extension Program
- Machyang Baw jawngma(56 )
- Ziun Mare Jawngma (16 )
II. Hkinlum Hpaji Shalat Masing A Manang Tai Ga.
Sharin hkam la nga ai Jawng ma langai hkrai a ra ai lam ni hta garum madi shadaw mai ai. ( Ga shadawn: Wan shadaw, maisau buk, mahkyet zawn re ai ni)
Masing hta hkan nna ra wa ai lam ni hpe lajin wa ai shaloi tinang myit hkawn ai made shang lawm mai ai.
Hpaji jaw la ai lam hte akyu hpyi garum ai hku nna mung shanglawm mai ai.


text:
LAIZA-MANMAW LAM TSEP KAWP PAT KAU SAI
Labels: Jinghpaw Mung Shiga
2 comments:
- Mau Jin mau Jin said...
-
Kadai hke na? Karai sha hke na. KIO/A hpe kadai hpan da? Karai hpan da sai. Ya KIO slg. Ni hpa galaw nga ma ai hpe Mung shawa masha ni yawng chye ai kun? Mahtai gaw: KARAI kasang pi n-kam chye wa sai de, Mung shawa ni chye na yak nga sai. Tsadan hte kanawn ai KARAI ra ai kun? KARAI n-ra ai zawn, An-hte aq Madu YESU mung n ra ai. KIO slg ni myen aq maw mawn ai hpe kade ram ra sharawng ai? Wp myu sha janjau jamhkaw nga dingsa kio gaw myen satan hpe ra sharawng ai kumla madun nga ai. Hpa m'jaw? Maka n-kap ai bungli naw galaw ai, awmdawm shanglawt n ra ai ningbaw ning la ni aq majaw re. Madu YESU madu hkum madu shanglawt jaw daw da sai hpe, da sang satan myen n pu de kanaw gyit hkam wa ai KIO slg n kau mi hpe ngai maujin mauji gaw grai mau mat sai.
- July 8, 2012 at 11:28 PM
- Anonymous said...
-
17 Ning tup tinang ting gyeng akyu hpaga ga let Myen sawa hpyen ni rau kanawn pyaw chyai ai aten ni hpe naw dum let dumsu a tsing jahkraw maya ai hpa naw shing ran let Myen hpyen hte naw hku mayu ai ningbaw nkau mi a majaw yak nga ai.
Shada da gaw KIO/A hta lai nna amyu hpe kadai n tsawra ai zawn zawn, amyu sha lam n mai galaw sai zawn zawn nga tsun nna Wunpawng amyu sha ni shada da myit hkrum lam hpe gaw n shakut nna Myen hpyen wa rau, Myen hpyen wa a npu de ganaw na lam chyu galaw yang gaw n mai sa na re law.........
- July 10, 2012 at 12:31 PM


text:
Jinghpaw Mungdaw, Mali N Mai Zup Tanghpre mare kaw nga ai mare masha ni hpe myen balik ni dai na de daw hkying (5:30pm) ram hta rim woi mat wa sai lam shiga na chye lu ai. N dai zawn rim hkrum ai hta Tanghpre Mare masha ni marai (10) jan hte Tanghpre Mare na Catholic Mama Lilia hpe mung rim woi mat wa ai lam na chye lu ai. N dai zawn rai Mama hte rau mare masha ni hpe sa rim ai hta (ခရုိင္အုပ္ခ်ဳပ္ေရးမွဴး) hka yai mu nan lawm nna balik ni hte sa rim woi mat wa ai re lam na chye lu ai. Tanghpre kaw na woi wa nna Mare nnan rai nga ai Aung Myin Thar (ေအာင္ျမင္သာ) mare up hkang rung kaw jahkring woi hkring nna Myitkyina maga de woi mat wa sai lam shiga na chye lu ai.
SR. LILIA HTE TANGHPRE MARE MASHA NI HPE MYEN NI RIM WOI LA
Jinghpaw Mungdaw, Mali N Mai Zup Tanghpre mare kaw nga ai mare masha ni hpe myen balik ni dai na de daw hkying (5:30pm) ram hta rim woi mat wa sai lam shiga na chye lu ai. N dai zawn rim hkrum ai hta Tanghpre Mare masha ni marai (10) jan hte Tanghpre Mare na Catholic Mama Lilia hpe mung rim woi mat wa ai lam na chye lu ai. N dai zawn rai Mama hte rau mare masha ni hpe sa rim ai hta (ခရုိင္အုပ္ခ်ဳပ္ေရးမွဴး) hka yai mu nan lawm nna balik ni hte sa rim woi mat wa ai re lam na chye lu ai. Tanghpre kaw na woi wa nna Mare nnan rai nga ai Aung Myin Thar (ေအာင္ျမင္သာ) mare up hkang rung kaw jahkring woi hkring nna Myitkyina maga de woi mat wa sai lam shiga na chye lu ai.
Labels: Jinghpaw Mung Shiga
3 comments:
- Anonymous said...
-
Wa Karai Kasang e, ndai Myen si ni hpe sharin shaga, ari jaw u law.Amen.
- March 6, 2012 at 8:07 PM
- Anonymous said...
-
KIO/KIA myutsaw share shagan ni e .n na ma ni anhte WP myu sha ni hpe ..shani shagu sat nat nga ma ai le..hpa rai naw bawng mayu nga ma ni
baw naw gup ya ai hte bung nga ai lo..maroi n ni la ai lo..KK wa e lawan she jeyang ya rit law..na ya rit law ..wp myu sha ni hpe lawan sha lawt la rit law
- March 6, 2012 at 9:31 PM
- Anonymous said...
-
Kyu hpyi yang mung lahta na myitsu yen zawn hpyi ra ai. N kau mi kyu hpyi yang gaw myen wa hpe asak galu na matu she hpyi ya ma ai.Myen ningbaw ni hpe ngwi pyaw hkamja na matu kyu jawm hpyi ya ma ai majaw wunpawng myu sha ni si htum wa nga ai.K.K e Myen satan wa hpe mara jeyang nna W.P myu sha ni hpe hkye la rit law...dai zawn jawm hpyi ga...
- March 7, 2012 at 6:16 AM


text:
Hkungga tsawra ai nuwa hpunau ni, daini na lamang hta gaw, “Taw wa nga sai Ningbaw ningla kaja” ngu ai ginlam hte seng nna, gam garan ya na nngai. Nuwa hpunau ni, daini na prat masa ndai hta, gara shara kaw mi yu dat ga nga tim, ningbaw ningla kaja, kamhpa na masha nnga wa ai zawn rai wa nga sai gaw, anhte yawng mu lu na ga ai re. Hpa majaw, ndai zawn byin mat wa ai kun? nga yang, ya ten, ta tut hta woi awn nga ai ningbaw ningla ni nkau mi hkum nan shawang tsawra myit kata, myit htingkup nna, tinang a matu chyu myit mat wa ai majaw rai na re ngu yang nshut na re. Dai hku ngu yang, aw…ngai gaw ningbaw re, ngai a matu ntam la yang, n mahkawng la yang, ngai kan gyit da ra na kun? nga nna ga san ni tsun hpa shara re. Um…rai gaw re, raitim mung, gara shara, gara uhpung uhpawng hta mi raitim, ya daini na ten hta alaga shangun ai ngu ai hpa magam mung nnga mat wa sai hpe gaw, anhte yawng chye na ga ai re. Dai majaw, tinang shakut jang, shakut ai hte maren, akyu amyat shi hte shi lu la na sha re, KK Wa mung shaman ya na gaw teng sha rai nga ai. Raitimung, ya daini na ten hta gaw, dai masa lam hku nrai mat wa sai, ningbaw ningla nkau mi tinang lu la mai ai ahkawng ahkang gaw, yawng magawn la mayu ai, lawu tsang na ma ni hpe rai jang gaw, jan nna ahkaw ahkang jaw na nmyit mat wa sai. Dai gaw, myit hting kup ai lai ladat rai nga ai.
Anhte yawng chye lu na ga ai re, Moi na, sasana Jau ni, Sara ni gaw, anhte yawng a matu, ningbaw ningla ningshaw kaja ni nan re ai hpe anhte laika hkan hti nna mu chye lu nga ai. Raitimung, dai sasana Jau ni, Sara ni hpe dep dat ai, anhte a kaji kawoi ni nkau mi anhte a makau grup yin hkan naw nga na re, shanhte ni hkan mung, mai san la nga ai. Shanhte gaw, mai gan masha ni re, amyo sha ga nbung ai, malu masha nbung ai, katsi kahtet nbung ai, htung hking lai len, bu hpun mawn sumli ai lam ni du hkra shai ai shara hkan na du sa wa ai ni re. Shanhte a prat hta hpa mung, nra sharawng ai, nra kadawn ai, karai masa lam hte hpaji masa, machye machyang lam ni hta hpang hkrat taw nga ai anhte myu sha ni hpe, nkau mi shanhte a sak hpe du hkra ap nawng let, woi awn lai mat wa sai rai nga ai. Daini shanhte zawn re ai ningbaw ningla kaja ni anhte hta nnga mat wa sai re. Uhpung uhpawng shagu hta shang lawm nga ai uhpung shang masha ni, lawu tsang na ma ni, tinang hpe ahkum alum, kahpu kanau, dum nta masha langai hpe zawn woi lakawn la ai, yak tim, pyaw tim, rau sha lata gindun let, ra nga ai magam bungli hpe woi awn galaw chye ai, ningbaw ningla kaja hpe ala dingda nga masai. Ya daini, gara kaw ningbaw ningla kaja ni hpe mu tam la na kun? Jinghpaw ga malai, nau shawng wa shut jang hpang kaw hkang nang ai ni mung shut ai nga ai hte maren, shawang myit nnga ai, myit htingkup ai lai len masa hte up hkang ai ningbaw ningla a ma wa, ningbaw bai tai jang, shi a ningbaw wa a lai len raw bai rai sai. Dai majaw, ya daini woi awn nga ai ningbaw ningla nkau mi, tinang hkum nan shawng shading sharai la ra na ten du sai re ngu, mu mada nngai.
Anhte a matu, ningbaw ningla kaja kadai hpe kasi yu la na kun? nga yang, Madu Yesu Hkristu gaw ningbaw ningla woi awn ladat hte hpring tsup ai wa re, shi hpe kasi kamang yu la mai nga ai. Shi gaw, shi a kasa ni hpe woi awn hkawmsa ai lam hta ngai gaw ningbaw re ngu nna, ntsa tsang e galoi mung nnga ai, shi a sape ni hte kahpu kanau zawn, manaw manang zawn, nta masha zawn kanawn mazum let, woi awn lai wa sai rai nga ai. Nuwa hpunau ni, ningbaw woi awn hkawmsa ai lam hta lawu tsang na ma ni hpe anar power madun ai lam nre ai sha, ap nawng mayu ai myit masin hpring hte woi awn hkawmsa ai ningbaw ningla rai yang, ningbaw ningla kaja shi nan rai sai. Shi a woi awn ladat awng dang ai, hpang hkang nang ai ma ni mung, myit ngwi myit pyaw lam lu la na gaw, teng sha rai nga ai. Anhte ya daini na ten, ningbaw ningla kaja ni ngu tsun jahta dat sai hte rau, e…e… ya gaw, gara shara, gara uhpung uhpawng hta mi raitim, ningbaw ningla kaja ngu ai taw mat sai law. Mungkan ga ntsa hta e, tsadan mahtang shara la taw sam sai, ningbaw ningla hte lawu tsang na ma ni nru nra grai byin wa nga sai nga nna, tsun ai lam ni mung, na yu na ga ai. Kaja wa nga yang, anhte hkristan makam masham lu da sai ni rai ga ai majaw, Karai Kasang wa mung, tsadan a hpang de anhte hpe nhkan shangun sai, anhte mahtang she dai tsadan a hpang hkan nang, tsa dan a myit lai len lang nna, dinghta ga a, arawng aya, ja gumhpraw ni hpe myit maju jung nna, ningbaw ningla ni mung, lu ai hta lu mayu, lu mayu nna, masaw magaw hkalem hkalau lam de hkawmsa, lawu tsang na ma ni hpa byin yang byin, ngai nga pyaw jang rai sai, ngai dung shara lahkum atsawm re ai kaw lu dung nga jang rai sai ngu ai myit masa ni hte she hpring tup mat wa nga sai gaw, anhte a myi chyaw hta e, ningbaw ningla nkau mi hpe mu mada na ga ai re. Hkunga ai nuwa hpunau ni, anhte myo sha ni hta, dai zawn rai nna, tingkyeng myit masa hte, ngai ngai nga nna, woi awn taw nga yang gaw, mungdan hpe woi awn ai mi rai rai, uhpung uhpawng hpe woi awn taw ai mi rai rai, nawku hpung hpe woi awn taw ai mi rai rai, lani mi teng sha hkrat sum lam de yawng mat wa na gaw teng sha rai na re hpe myit dum mai nga ai.
N grin ai dinghta ga ntsa hta jahkring mi nga law laman a matu sha myit nna, ningbaw ningla galaw mat na kun? shing nrai, tinang si mat wa tim, tinang ka mat wa ai labau, tinang a lam ni naw ngam taw nga nna, tinang a kashu kasha ni, makin jinghku ni, amyu sha ni a n gup hta naw tsun taw let, nja nhpra rai nga na lam hpe madaw lata la na kun? ngu ai gaw, anhte ya ten hta ningbaw ningla lit magam gun hpai nga ai ni hte htawm de hpang de ningbaw shara hta lit la woi awn sa wa na ni myit dum sawn sumru ra ai lam rai nga mali ai. Ya daini na ten hta, masha kadai nmu ai shara, aten hta e, tinang galaw ra nga ai magam bungli ni hpe hkrap myi prwi hte yawng a matu shakut taw nga ai, myu sha hte nawku hpung a matu nga nna shakut taw nga ai, tingkyeng akyu hpe ntam ai sha, tinang a asak hpe pyi ap nawng hkra shakut taw nga ai, lawu tsang na ma ni a myi prwi, hkam sha lam, yak hkak lam ni anhte tau chye ya ra na aten du nga sai re. Nmu masu su taw nga ai lam ni, nchye masu su taw ai lam ni, ningbaw mying gun da nna, ahpa atang, apyaw angawn lahpyaw hpyaw dung nga ai lam ni, lawan myit malai na aten du sai. Shing gyim prat ngu ai hpa mung, n grin ai, ngai hpotni hpa byin wa na, kaning rai wa na, kadai tau chye nlu nga ai re. Hpotni hpawtna ningbaw ningla shara hta tsap sa wa na, ma ni a myit masin, kyang lai len ni hpe n jahten kau ya ga, mai kaja ai myit masa, mai kaja ai woi awn ladat ni hpe mahtang she dawk bang da ya ga, taw wa nga sai, ningbaw ningla kaja shara hta e, mai kam hpang gying ai ningbaw ningla kaja ni law law hpe bai kapa bang da lu hkra shakut let, hpawtni na anhte a mungkan hpe ngwi pyaw simsa ai mungkan byin hkra woi awn hkawmsa wa nga ga ngun shadum dat mayu nngai.
Hkungga ai Nuwa hpunau ni, lahta de gam garan lai wa sai hte maren, anhte marai hkum shagu mung, lani mi nrai yang lani mi, ningbaw galaw lai wa sai hte matut nna ningbaw shara hta tsap ra na ni hkrai rai nga ga ai re, dai hpe myit dum let, anhte hkum nan mung, anhte a makau grup yin hta e mung, kam hpang gying ai, kam ram ai ningbaw ningla kaja ni law law paw pru wa u ga matu, lajang shajin sawa ga, lam woi awn lakawn la nga ga, hpaji jaw la nga ga, ngu gam garan ya dat lu nngai law.
Ka Lajang ai – Sara Joseph Maru La Nan
RVA Jinghpaw Nsen Shapoi Dap, Manila, Philippines.
Editor and Publisher by Joseph La Nan @ RVA